रिलेशनशिप को खुशहाल बनाने के लिए फॉलो करें ये5टिप्स | Hari Bhoomi\nHome > लाइफस्टाइल > रिलेशनशिप > रिलेशनशिप को खुशहाल बनाने ...\nरिलेशनशिप को खुशहाल बनाने के लिए फॉलो करें ये5टिप्स\nआज कल रिलेशनशिप आम है। जिसमे हम एक दूसरे को समझने की कोशिश करते हैं, लेकिन पता नहीं कमी कहां रह जाती है। अगर हम और आप रिलेशनशिप को और बेहतर ढंग से निभाना चाहते हैं तो ज़रूरी है एक-दूसरे को स्पेस देना और समझना। कुछ लोग प्यार में होने के बाद भी अपने पार्टनर को समझ नहीं पाते और ना उन्हें पर्याप्त स्पेस देते हैं। जिससे दूरियां और बढ़ जाती हैं। जिसका कारण है वो एक दूसरे से बातें को छुपाने लगते हैं।\nशादमा मुस्कानCreated On: 10 Nov 2018 1:06 PM GMT Last Updated On: 10 Nov 2018 1:06 PM GMT\nआज कल रिलेशनशिप आम है। जिसमें हम एक दूसरे को समझने की कोशिश करते हैं, लेकिन पता नहीं कमी कहां रह जाती है। अगर हम और आप रिलेशनशिप को और बेहतर ढंग से निभाना चाहते हैं तो ज़रूरी है एक-दूसरे को स्पेस देना और समझना।\nकुछ लोग प्यार में होने के बाद भी अपने पार्टनर को समझ नहीं पाते और ना ही उन्हें पर्याप्त स्पेस देते हैं। जिसकी वजह से एक दूसरे से बातें को छुपाने लगते हैं और दूरियां बढ़ने लगती हैं।\nअगर आप भी अपने रिलेशशिप को बैंलेंस और खुशहाल बनाना चाहते हैंं, तो आप उनसे किए गए अपने सारे कमिटमेंट्स को पूरा करें, इसलिए आज हम आपको कुछ ऐसे टिप्स बता रहे हैं जिन्हें अपनाकर आप अपने रिलेशनशिप को खुशहाल और मजबूत बना सकते हैं और साथ ही उसमें एक नयापन भी ला सकते हैं।\nयह भी पढ़ें : ये हैं महिलाओं के वो खास राज, जिन्हें नहीं जानता कोई पुरूष...\nरिलेशशिप को बैंलेंस और खुशहाल बनाने के तरीके\n1.एक दूसरे की भावनाओं को समझें\nरिलेशनशिप में ज़रूरी होता है एक दूसरे को समझना यह तभी संभव है जब आप भावनाओं को समझेंगे। कुछ बातों को बताया नहीं जा सकता इसलिए आप अपने पार्टनर के बिहेवियर को पहचानकर उसके दिल की बात समझने की कोशिश करें।\n2.इज़्ज़त करना है ज़रूरी\nरिलेशनशिप एक सफल तभी हो सकता है जब उसमें दोनों ही पार्टनर एक-दूसरे को बराबर रिसपेक्ट दें, लेकिन आज के दौर में पार्टनर्स के बीच छोटी छोटी बातों पर होने वाली आपसी तकरारों और मनमुटाव की वजह से एक-दूसरे के लिए रिसपेक्ट देना कम हो गया है।\n3.अपने पार्टनर को रखें खुश\nखुशी रिश्तों की डोर होती है अगर आपके साथ आपका पार्टनर खुश हैं तो आपका रिलेशनशिप कोई नहीं तोड़ सकता। अगर आप रिलेशनशिप में हैं तो कोशिश करें कि आप नियमित रूप से एक दूसरे के साथ समय बिताए।\nअगर आप समय बिताएंगे तो आपका रिलेशन पक्का हो जाएगा। अगर आप एक ही तरह की ज़िन्दगी जी रहे हैं तो आप बोर हो जाएंगे तो ज़रूरी है बदलाव, आप बदलाव करते रहें और लाइफ को पार्टनर के साथ इंज्वॉय करते रहिए।\nयह भी पढ़ें : अगर आप भी रिलेशनशिप में करते हैं ये बड़ी गलतियां, तो हो सकता है ब्रेकअप\n4. पार्टनर की बातों को दें अहमियत\nरिश्ता या रिलेशनशिप दो लोगों के आपसी समझ से हैप्पी और खुशहाल बन सकता है। इसके लिए सबसे जरूरी है एक-दूसरे की बातों को ध्यान से सुनना और उन्हें अहमियत देना। जी हां, अगर आपका पार्टनर आपसे अपनी कोई बात या प्रॉब्लम शेयर करता हैं तो उसे ध्यान से सुनें और उस पर अमल करते हुए ही सुझाव दें।\n5. कभी-कभी पार्टनर को दें सरप्राइज़\nअगर आप अपने पार्टनर को हमेशा अपने साथ और पास रखना चाहते हैं, तो उसके बर्थ डे पर उसे स्पेशल फील करवाएं या कभी-कभी यूं ही सरप्राइज़ देकर अपना प्यार जताएं। आपके इस नए बदलाव को वो बेहद पसंद करेगीं और आपका रिश्ता मजबूत हो जाएगा।\nRelationship GirlFriend Relationship Boyfriend Relationship Tips Break Up Relatoinship Tips in hindi Happy Relationship Tips Love Tips couple Partner गर्लफ्रेंड बॉयफ्रेंड ब्रेकअप रिलेशनशिप टिप्स लव टिप्स कपल पार्टनर Romance Love Commitment


न्यूज क्लिपिंग्स् | तूफान और बदकिस्मत मछुआरे-- एस श्रीनिवासन\nPublished on Dec 14, 2017 Modified on Dec 14, 2017\nगुजरात चुनाव के मद्देनजर जारी तू-तू, मैं-मैं की राजनीति और पद्मावती फिल्म को लेकर देश के उत्तरी राज्यों मेंमचे हंगामे के आगे दक्षिण भारत के उन हजारों मछुआरों और उनके परिवारों की दारुण कथा बौनी रह गई, जो ओखी चक्रवाती तूफान की मार से उजड़-बिखर गए हैं। तमिलनाडु और केरल के तटीय इलाकों के 800 मछुआरे आज भी अपने घर वापस नहीं लौट पाए हैं। करीब 10 दिनों पहले वे समुद्र में मछली पकड़ने गए थे। तूफान के वक्त से ही नौसेना, तटीय प्राधिकारों के साथ मिलकर बचाव व राहत कार्यों में जुटी हुई। इस काम में 23 जहाज और आठ विमान लगे हुए हैं। पिछले सप्ताह के अंत तक नौसेना और कोस्ट गार्ड ने करीब 400 मछुआरों को अरब सागर से बचाया भी है।\nकुछ खुशनसीब मछुआरों की प्रार्थना ईश्वर ने सुन ली और उस भयानक मंजर की दास्तान सुनाने के लिए वे अपने घर लौट आए हैं, जिसमें वे फंस गए थे। लेकिन उनके कई हमवतन भाई अब भी लापता हैं। बचाव कार्य की गति से नाखुश कुछ मछुआरे तो अपने दोस्तों की तलाश के लिए समुद्र में फिर उतर गए। लेकिन जैसे-जैसे दिन गुजरता जा रहा है, तमिलनाडु और केरल के तटीय शहरों और मछुआरों की निराशा गहराने लगी है। मछुआरे और उनके परिजनों ने अपने लापता लोगों की सूचना पाने के लिए रेलवे स्टेशनों और राजमार्गों को जाम कर दिया। उनकी मांग है कि राहत कार्यों में तेजी लाई जाए और तूफान में मारे गए लोगों के परिवारों को अधिक मुआवजा दिया जाए। जाहिर है, केंद्र और राज्य सरकार के ऊपर राहत कार्यों में तेजी लाने का दबाव है।\nआखिर गलती कहां हुई? आखिर क्यों इतनी बड़ी तादाद में मछुआरे समुद्र में गए, और इस साल के सबसे बड़े तूफान की गिरफ्त में फंसे? क्या उन्हें कोई चेतावनी नहीं मिली थी? ओखी तूफान 21 नवंबर को ही थाईलैंड की खाड़ी से उठा और बंगाल की खाड़ी के दक्षिणी हिस्से की तरफ बढ़ा था और 29 नवंबर को श्रीलंका में भारी तबाही मचाने तक चक्रवाती रूप धारण कर चुका था। इसके अगले दिन तमिलनाडु व केरल के तटों से टकराने से पहले यह और विध्वंसक बन गया था। मौसम विभाग का कहना है कि उसने 29 नवंबर को चेतावनी जारी की थी। लेकिन केरल सरकार के मुताबिक, उसे चक्रवाती तूफान की सूचना 30 नवंबर की दोपहर में मिली। उस समय अनेक मछुआरे गहरे समुद्र में थे, क्योंकि वे 29 व उससे पहले ही मछली पकड़ने समुद्र में उतर चुके थे। उन्हें चेतावनी के बारे में कोई जानकारी नहीं थी। जहां केरल सरकार ने केंद्रीय एजेंसी पर देरी से सूचना देने का आरोप लगाया है, तो वहीं तमिलनाडु के मछुआरे इस बात को लेकर खफा हैं कि राज्य सरकार ने वक्त पर कदम नहीं उठाया। पलानीसामी सरकार की पहली कोशिश तो इस आपदा में हुए नुकसान को कमतर बताने की रही। मछुआरों का मानना है कि अगर राज्य सरकार ने तत्परता दिखाई होती, तो कई मछुआरों की जान बच सकती थी।\nपिछले कुछ वर्षों में चक्रवाती तूफानों की वजह से संपत्तियों का नुकसान जहां बढ़ा है, वहीं जानी नुकसान में कमी देखी गई है। और ऐसा उन्नत चेतावनी प्रणाली और सूचनाओं के त्वरित प्रसार की वजह से हुआ है। तटीय इलाकों के लोगों को पहले ही भूस्खलन के बारे में पता चल जाता है, और इस तरह वे एहतियाती कदम उठाने में समर्थ होते हैं, ताकि कम से कम नुकसान उठाना पडे़। लेकिन इस बार मछुआरे किसी सूचना के बगैर ही समुद्र में पहले से थे। देश के राष्ट्रीय आपदा प्रबंधन प्राधिकरण ने काफी विस्तृत प्रोटोकॉल तैयार किया है। उसे भारतीय मौसम विभाग से त्वरित सूचनाएं मिलती रहती हैं, जिसके पास भूमि, समुद्र और अंतरिक्ष निगरानी केंद्र हैं। आम जनता के लिए मौसम संबंधी सूचनाएं जारी करने के अलावा मौसम विभाग मछुआरों, किसानों, सरकारी एजेंसियों और सभी परिवहन विभागों के लिए खास चेतावनियां भी जारी करता है। चेतावनी चार स्तरों पर जारी की जाती है, जो तूफान पूर्व निगरानी के अलावा भू-स्खलन के 48 घंटे, 24 घंटे और आखिर में 12 घंटे पहले दी जाती है। जहां तक सटीकता का सवाल है, तो मौसम विभाग 140 किलोमीटर के लिए 24 घंटे की पूर्व भविष्यवाणी कर सकता है और 250 किलोमीटर के लिए 48 घंटों की। अवधि बढ़ने के साथ भविष्यवाणी में त्रुटियां भी बढ़ती जाती हैं।\nइतने बड़े ताम-झाम के बावजूद मछुआरों को आसन्न तूफान की कोई जानकारी नहीं थी। कुछ मछुआरे तो चमत्कारिक रूप से बचाए जाने से पहले 44 घंटे समुद्र में बिताए। उनके पास समुद्र की भंवरदार लहरों से लड़ने वाले मछुआरों की कहानी है। जबकि कई अपने परिवार के इकलौते कमाने वाले थे, जो बीवी-बच्चों को बेसहारा छोड़ गए। देश का तटीय इलाका 7,500 किलोमीटर है, जिसमें से 5,700 किलोमीटर विभिन्न स्तर के चक्रवाती तूफानों के लिहाज से काफी संवेदनशील है। देश की एक तिहाई आबादी तटीय राज्यों और केंद्र शासित क्षेत्रों में बसती है, जो ऐसे तूफानों के जोखिम क्षेत्र में है। जलवायु परिवर्तन और इसके परिणामस्वरूप समुद्री जल-स्तर में वृद्धि को ऐसी आपदाओं की एक बड़ी वजह बताई जा रही हैै, और आने वाले दशकों में हालात के और बिगड़ने का अंदेशा है।\nवैज्ञानिक अध्ययनों के अनुसार, गरम समुद्र से वाष्पीकरण तेजी से होता है, ये जो ऊर्जा मुक्त करते हैं, वह अंतत: बड़े तूफानों की वजह बनती है। शोधार्थियों का कहना है कि चक्रवाती तूफानों और अतिवर्षा का कारण यह हो सकता है। ओखी तूफान भी बड़ी तेजी से सघन हुआ और श्रीलंका से भारत तक पहुंचने के बीच इसने भयानक रूप अख्तियार कर लिया, लेकिन गुजरात के तट तक पहुंचते-पहुंचते अपनी तीव्रता को खो दिया। बहरहाल, मौजूदा अनुभव के बाद विशेषज्ञों का यही कहना है कि मछुआरों की नावों को भौगोलिक सूचना प्रणाली और आधुनिक सूचना उपकरणों से लैस किए जाने की जरूरत है, ताकि उनसे ऊंची लहरों के बीच भी जल्दी से संपर्क स्थापित हो सके और उन्हें आसन्न तूफान को लेकर आगाह किया जा सके। अधिकारियों की फौरी चिंता तो लापता मछुआरों को ढूंढ़ना है। आखिर 800 मछुआरे अब भी समुद्र में हैं।\nTagged with: मछुआरे समुद्री-तट जीविका असुरक्षित परिवेश मछुआरे समुद्री-तट जीविका असुरक्षित परिवेश


3 जुलाई मंगलवार को क्या बजरंगबली के आशीर्वाद से बनेगी बात, जानने के लिए पढ़ें अपना दैनिक राशिफल | horoscope for3July 2018 | daily horoscope | astrology - Hindi Boldsky\n»3जुलाई मंगलवार को क्या बजरंगबली के आशीर्वाद से बनेगी बात, जानने के लिए पढ़ें अपना दैनिक राशिफल\n3 जुलाई मंगलवार को क्या बजरंगबली के आशीर्वाद से बनेगी बात, जानने के लिए पढ़ें अपना दैनिक राशिफल\nPublished: Tuesday, July 3, 2018, 7:00 [IST]\nअगर आप अपने आज से जुड़ी महत्वपूर्ण जानकारियां हासिल करना चाहते हैं तो पढ़ें अपना दैनिक राशिफल और अपने दिन को करें बेहतर तरीके से प्लान। तो आइए जानते हैं कैसा रहेगा आपका आज का दिन।\nमेष: कामकाज का बोझ आपको थका हुआ महसूस कराएगा। बेहतर होगा आप कुछ दिनों के लिए कामकाज को अलग रख दें और परिवार के साथ कहीं बाहर घूमने का कार्यक्रम बनाएं इससे आप फिर से तरोताज़ा महसूस करेंगे। आज आपको धन कमाने के लिए बहुत ही कठिन परिश्रम करना होगा। अगर आप आज मौज मस्ती पर ज़्यादा धन खर्च करने की सोच रहे हैं तो शाम को घर आप खाली हाथ लौट सकते हैं। दाम्पत्य जीवन सामान्य रहेगा। इस राशि की गर्भवती महिलाएं अपना आज ख़ास ध्यान रखें। पिता की सेहत आज कुछ ठीक नहीं रहेगी।\nवृषभ: पारिवारिक जीवन सामान्य रहने वाला है। आज वित्तीय तौर पर कुछ सुधार आएगा और आपका कोई ज़रूरी काम पूरा हो जाएगा। आप परिवार व स्वंय की सुख-सुविधाओं हेतु खूब धन ख़र्च कर सकते हैं। अगर आप सूझ-बूझ से काम लें, तो आज अतिरिक्त धन कमा सकते हैं। जब निवेश करने का सवाल आपके सामने हो तो किसी अनुभवी व्यक्ति की सलाह लेना न भूलें। दफ्तर में आज आपका सहकर्मी आपके धैर्य की परीक्षा ले सकता है आप समझदारी से काम लें। माता पिता का सहयोग प्राप्त होने से आप मानसिक शान्ति का अनुभव करेंगे।\nमिथुन: जीवनसाथी का प्यार और सहयोग आपका दिन खुशनुमा बना देगा। एक दूसरे के साथ बेहतर समझ के कारण आपके सुख और समृद्धि में भी वृद्धि होगी। आर्थिक मोर्चे पर आज का दिन अच्छा है। अतिरिक्त धन को शेयर बाज़ार में निवेश किया जा सकता है। अचानक यात्रा के कारण आप आपाधापी और तनाव का शिकार हो सकते हैं। आज आपके माता की सेहत कुछ बिगड़ सकती है इसलिए लापरवाही न करें और उनका ख़ास ध्यान रखें। परिवार के साथ शाम कुछ मज़ेदार बीतने वाली है। आज किसी करीबी से मतभेद आपकी मानसिक शान्ति को भंग कर सकती है।\nकर्क: आपके स्वभाव में छोटा सा बदलाव जीवन में बहुत कुछ बदल सकता है। किसी संत महापुरुष का आशीर्वाद प्राप्त कर आज आप सकारात्मक ऊर्जा से घिरे रहेंगे। आप में गज़ब का उत्साह होगा और आपकी ऊर्जा में भी वृद्धि आएगी। आपका प्रबल आत्मविश्वास और आज के दिन का आसान कामकाज मिलकर आपको आराम के लिए काफ़ी वक़्त देंगे। आर्थिक तौर पर दिन अच्छा है। लेकिन नया निवेश करने से पहले अच्छे से सोच लें। लम्बे अरसे को मद्देनज़र रखते हुए ही निवेश करें। आज का दिन आपके वैवाहिक जीवन के सबसे अच्छे दिनों में से एक हो सकता है। दूसरे देशों में व्यावसायिक सम्पर्क बनाने का बेहतरीन समय है। सेहत पर ध्यान देने की ज़रुरत है।\nसिंह: आर्थिक मोर्चे पर आज का दिन मिलाजुला परिणाम देने वाला है। आज लेन देन में आपको सावधानी बरतनी होगी। वहीं दूसरी ओर आज आप अपने कुछ करीबियों की मदद से अतिरिक्त धन कमाने में कामयाब रहेंगे। आज आपकी सेहत आपकी प्राथमिकता होनी चाहिए। दांपत्य जीवन अच्छा रहेगा और आज आप अपने जीवनसाथी के ख्यालों में ही खोए रहेंगे। दफ्तर में थोड़ा सम्भलकर रहने की ज़रुरत है। अगर आप अपने शब्दों पर ध्यान नहीं देंगे तो आप मुसीबत में पड़ सकते हैं।\nकन्या: पारिवारिक जीवन के लिए आज का दिन थोड़ा संघर्षमय रह सकता है। जीवनसाथी के साथ कुछ मनमुटाव व मतभेद उत्पन्न होने की सम्भावना है, इसलिए जहां तक हो सके वाणी पर नियंत्रण रखें। कार्यक्षेत्र को लेकर आप विदेश यात्रा कर सकते हैं। सेहत के लिहाज़ से आज का दिन काफी अच्छा रहने वाला है। आज आप तरोताज़ा महसूस करेंगे और अपने सारे अधूरे कार्य निपटाने की कोशिश करेंगे। दांपत्य जीवन के लिए आज का दिन थोड़ा सावधानी रखने का है। आज वाहन का प्रयोग करते वक़्त आपको सावधानी रखनी होगी। आर्थिक मोर्चे पर दिन सामान्य रहने वाला है।\nतुला: आर्थिक मोर्चे पर आज का दिन कुछ खास नहीं है। आपके द्वारा कमाया हुआ धन आज किसी नकारात्मक कार्य में जाएगा साथ ही खर्चों में भी वृद्धि होगी। परिवार में किसी भी प्रकार से मनमुटाव या झगड़े से आपको बचना होगा नहीं तो आपका दिन बर्बाद हो सकता है। दांपत्य जीवन बेहतर रहेगा। आप दोनों का आपसी तालमेल काफी अच्छा रहने की उम्मीद है। आपका जीवनसाथी मुश्किल हालातों में भी आपके साथ खड़ा रहेगा। अचानक शारीरिक समस्या आने से आप परेशान हो सकते हैं। क्रोध करने से बचें और अपनी वाणी पर भी नियंत्रण रखें नहीं तो आप मुश्किल में पड़ सकते हैं।\nवृश्चिक: कोट कचहरी के मामलों में आपको सफलता मिलने की संभावना है। जीवनसाथी के साथ विवादों की एक लम्बी कड़ी आपके रिश्ते को कमज़ोर कर सकती है इसलिए वैवाहिक जीवन से जुड़ी समस्याओं का समाधान जल्द करना बहुत ही ज़रूरी है। कोई नया कार्य करने के लिए आज का दिन अत्यधिक शुभ है। आज आपके द्वारा बनायी हुई सभी योजनाएं सफल रहेंगी। प्राप्त हुआ धन आपकी उम्मीद के मुताबिक़ होगा और आप ज़रूरी खरीदारी कर पाएंगे। आज की गयी यात्रा मनोरंजक और मंगल रहेगी। कोई उत्साहवर्धक समाचार मिलने से आप प्रसन्न रहेंगे।\nधनु: अपने गुस्से पर क़ाबू रखें और कुछ ऐसा करने से बचें जिसकी वजह से आपको भविष्य में पछताना पड़े। साथ ही दूसरों के मामले में टांग न अड़ाएं और न ही किसी के झगड़े में पड़ें। परिवार में सुख और शान्ति का माहौल बना रहेगा। इतना ही नहीं परिवार के सदस्यों का सहयोग प्राप्त होने से आपका मनोबल भी बढ़ेगा। नौकरी में आपको भाग्य का पूरा साथ मिलेगा। प्रमोशन और आय में वृद्धि संभव है। जीवनसाथी से कुछ अनबन होने की सम्भावना है पर दिन ढलने के साथ सब कुछ ठीक हो जाएगा। आर्थिक मोर्चे पर आज का दिन शुभ है। दिनचर्या को नियमित कर लेने से आपको कई प्रकार के फायदे होंगे और आप जल्दबाज़ी व हड़बड़ी से बचें रहेंगे।\nमकर: आपके जीवनसाथी को आपके साथ की ज़रूरत है। हो सके तो उनके साथ थोड़ा और समय व्यतीत करें और उन्हें ख़ास महसूस कराएं। इससे आपका रिश्ता और भी मज़बूत होगा। घर में कुछ बदलाव लाने के लिए घर के बाकी सदस्यों की राय भी जान लेना अच्छा रहेगा। वित्तीय लेन-देन के लिए अच्छा दिन है। साथ ही अगर आप नए निवेश को लेकर विचार कर रहे हैं तो आज उस ओर आप कदम बढ़ा सकते हैं। कार्यक्षेत्र में आप किसी षड्यन्त्र का शिकार हो सकते हैं इसलिए किसी भी तरह की गॉसिप का हिस्सा न बनें। आज आप डर, शंका और लालच जैसे नकारात्मक भावों से घिरे रहेंगे। बेहतर होगा आप पुरानी सारी बुरी यादों को भूल जाएं और एक नयी शुरुआत करें।\nकुम्भ: नई शुरू की गई परियोजनाएं उम्मीद के मुताबिक़ परिणाम दे सकते हैं। आज अचानक कोई बड़ा धन लाभ मिलने से आप मानसिक राहत का अनुभव करेंगे। बच्चों पर विशेष ध्यान देने की ज़रुरत है। आपकी लापरवाही उन्हें गलत रास्ते पर ले जा सकती है। पारिवारिक सदस्यों के साथ कुछ दिक्कतों का सामना करना पड़ सकता है लेकिन जीवनसाथी के प्यार और सहयोग से आप हर मुश्किल का सामना बड़े ही आसानी से कर पाएंगे। मगर निवेश करते वक़्त आपको सावधानी भी रखनी होगी। शाम को अपने प्रिय मित्रों के साथ आप कुछ मज़ेदार समय बिता पाएंगे। मुमकिन है कुछ दर्शनीय स्थलों की सैर हेतु जा सकते हैं।\nमीन: आप अपने प्रिय के रवैये के प्रति काफ़ी संवेदनशील रहेंगे। ऐसा कुछ भी करने से बचें जिसके लिए बाक़ी ज़िन्दगी आपको पछताना पड़े। दोस्त और रिश्तेदार आपकी मदद करेंगे और आप उनके साथ काफ़ी ख़ुशी महसूस करेंगे। प्रेमी जोड़ों के लिए आज का दिन सावधानी बरतने का है। अपने प्रेमी/ प्रेमिका से अच्छे से व्यवहार करें क्योंकि छोटी सी बात पर तक़रार बड़े झगड़े का रूप ले सकती है। अचानक धन लाभ होने की सम्भावना है। सेहत आपकी अच्छी रहेगी और आज आप अपने मनपसंद व्यंजनों का लुत्फ उठा पाएंगे। व्यापार में कोई परिवर्तन हो सकता है। इससे जुड़ी यात्रा भी आप कर सकते हैं।\nhoroscope for3July 2018 | daily horoscope | astrology\nWhat does your tuesday july 3rd 2018 horoscope have in store? Find out here.\nStory first published: Tuesday, July 3, 2018, 7:00 [IST]


MP विधानसभा की सुरक्षा में चूक, ड्यूटी के दौरान सोते मिले 14 पुलिसकर्मी सस्पेंड\nBy Atal Sandesh, 20 March, 2018, 16:45\nमध्य प्रदेश की राजधानी भोपाल में विधानसभा की सुरक्षा में तैनात टीआई प्रदीप खन्ना समेत 14 पुलिसकर्मियों को सस्पेंड कर दिया गया है. ड्यूटी के दौरान लापरवाही करने पर यह कार्रवाई की गई. शिकायत मिली थी कि ये सभी पुलिसकर्मी ड्यूटी के दौरान अपनी जगहों पर बैठे रहते थे.\nदरअसल, पुलिस मुख्यालय को लगातार शिकायतें मिल रही थीं कि विधानसभा में सुरक्षा के लिए तैनात कुछ पुलिसकर्मी सही तरीके से अपनी ड्यूटी नहीं कर रहे है. शिकायतें लगातार बढ़ने के बाद अफसरों ने मंगलवार सुबह एक बड़ी कार्रवाई करते हुए टीआई प्रदीप खन्ना समेत 14 पुलिस कर्मियों को सस्पेंड कर दिया. यह सारे पुलिस कर्मी विधानसभा के गेट के बाहर और बैरिकेट्स पर तैनात रहते थे.\nटीआई प्रदीप खन्ना अलीराजपुर में पदस्थ है और अन्य सस्पेंड किए गए पुलिस कर्मचारी भोपाल समेत दूसरे जिलों में तैनात है. बताया जा रहा है कि विधानसभा सत्र शुरू होने के वक्त से ही सस्पेंड हुए सभी पुलिसकर्मियों की ड्यूटी लगी हुई थी. अधिकांश समय मुस्तैदी से ड्यूटी करने के बजाए ये सभी अपनी जगह पर बैठे और सोते हुए मिले थे. इसके बाद ही सभी के खिलाफ सख्त कार्रवाई की गई है.


आजम खान के किले को बचाने मैदान में उतरीं पत्नी तजीन फातिमा- samajwadi party fields azam khan wife to save its fortress in rampur by election upat – News18 हिंदी\nरामपुर सीट से9बार जीत दर्ज कर चुके हैं आजम खान.\nरामपुर. जौहर यूनिवर्सिटी (Jauhar University) के लिए अवैध तरीके से जमीन कब्जाने के साथ ही अन्य आरोपों में फंसे समाजवादी पार्टी (Samajwadi Party) के सांसद आजम खान (Azam Khan) के डोलते हुए किले को बचाने के लिए अब उनकी पत्नी सामने आ गई हैं. आजम खान के लोकसभा में निर्वाचित होने के बाद खाली हुई रामपुर विधानसभा सीट से अब उनकी पत्नी व राज्यसभा सांसद तजीन फातिमा को सपा ने मैदान में उतारा है. 21 अक्टूबर को होने वाले उपचुनावों में अब तजीन आजम के किले को बचाती दिखेंगी. गौरतलब है कि आजम खान इस सीट से9बार विधायक रहे हैं. बड़ी बात यह है कि 1993 के बाद से समाजवादी पार्टी यह सीट कभी नहीं हारी. लेकिन इस बार परिस्थितियां कुछ अलग दिख रही हैं. 84 से ज्यादा मुकदमों में फंसे आजम खान और उनके परिवार के लिए यह सीट प्रतिष्ठा का सवाल बन गई है. जहां एक ओर पार्टी को लगता है कि मुस्लिम बहुल इस सीट पर आजम के खिलाफ हो रही कार्रवाई से सहानुभूति का लाभ मिलेगा, वहीं वह बीजेपी के साथ-साथ बसपा व कांग्रेस को भी करारा जवाब देने में सफल होगी.\nबीजेपी को कोई फर्क नहीं पड़ता- केशव\nइससे पहले रामपुर सीट से समाजवादी पार्टी कई नामों पर विचार कर रही थी. सूत्रों की मानें तो खुद आजम खान किसी हिंदू प्रत्याशी को मैदान में उतारने के हिमायती थे. लेकिन सपा प्रमुख अखिलेश यादव ने आजम खान की पत्नी को टिकट देकर साफ कर दिया कि वे इस गढ़ को किसी भी कीमत पर गंवाना नहीं चाहते. अब आजम खान के कंधों पर इस सीट की पूरी जिम्मेदारी है. हालांकि, बीजेपी ने आजम की पत्नी को टिकट देने के बाद सपा पर तंज भी कसा है. डिप्टी सीएम केशव प्रसाद मौर्या का कहना है कि आजम खान खुद लड़ लें या फिर आजमगढ़ छोड़कर अखिलेश यादव आ जाएं, बीजेपी को कोई फर्क नहीं पड़ता. बीजेपी सभी 11 सीटों को जीतने जा रही है.\nआजादी के बाद से अब तक मुसलमान नेता ही विधायक रहे हैं\nरामपुर सीट का इतिहास देखें तो आजादी के बाद से इस सीट का नेतृत्व मुसलमान नेता के ही हाथों रहा है. इसमें सर्वाधिक नौ बार आजम खान ही विधायक बने हैं. 2019 के लोकसभा चुनाव में रामपुर सीट जीतकर वे सांसद बने तो उन्हें विधायकी से इस्तीफा देना पड़ा. जिसकी वजह से इस सीट पर 21 अक्टूबर को मतदान होगा. हालांकि इस सीट पर मुकाबला वैसे तो बीजेपी और सपा के ही बीच है. लेकिन पहली बार उपचुनाव लड़ रही बसपा और कांग्रेस ने भी प्रत्याशी मैदान में उतारे हैं. बीजेपी ने भरत भूषण गुप्ता को प्रत्याशी बनाया है, जबकि कांग्रेस ने अरशद अली खां गुड्डू और बहुजन समाज पार्टी ने जुबैर मसूद खां को प्रत्याशी घोषित किया है.\nये भी पढ़ें: आर्टिकल 370 की वजह से UP उपचुनाव ही नहीं, महाराष्ट्र व हरियाणा भी जीतेंगे\nTags: Azam Khan, Samajwadi party, Up news in hindi


राष्ट्रीय ‘शौर्य’ की हत्या! | DivyaHimachal\nSaturday, November 28, 2020 12:53 AM\nयह सिर्फ पंजाब का ही नहीं, राष्ट्र के गौरव का अपमान है। राष्ट्रीय शौर्य और सुरक्षा का कत्ल है। एक क्रांतिवीर की हत्या नहीं, आतंकवाद के खिलाफ एक जुनूनी लड़ाके का पार्थिव अंत किया गया है। एक साजिश कामयाब हुई है, लेकिन हमारी सरकार और व्यवस्था ने आंखें मूंद रखी हैं, यथार्थ से कन्नी काट ली है। आंतरिक सुरक्षा उनका सरोकार नहीं है। बाहरी सीमाओं से खाड़कू पंजाब में फंडिंग कर रहे हैं, अपने गिरोह तैयार कर रहे हैं, पाकिस्तान ड्रोन से हथियार सप्लाई कर रहा है, हमारे भीतर ही खालिस्तान के नाम पर ‘जयचंद’ मौजूद हैं, लेकिन एक ‘शौर्य चक्र’ विजेता कॉमरेड की हत्या के जरिए खालिस्तान की वापसी के प्रयास किए जा रहे हैं। इसके मद्देनजर कमोबेश पंजाब सरकार तो चिंतित नहीं है। ‘शौर्य चक्र’ से सम्मानित बलविंदर सिंह संधू की हत्या कोई स्थानीय कानून-व्यवस्था का नहीं, राष्ट्रीय सुरक्षा का सरोकार है, लिहाजा प्रधानमंत्री मोदी और उनकी सरकार को हस्तक्षेप करना चाहिए।\nखालिस्तान के कथित खाड़कुओं के ग्रेनेड, रॉकेट लॉन्चर और बम-बारूद वाले हमलों से बलविंदर और उनकी पत्नी ने लोहा लिया था। तब उम्र का 25वां दौर होगा। दोनों लगभग नवविवाहित थे। दूसरे लोगों की तरह वे भी अपने घर के कपाट बंद कर सकते थे, अपनी दुनिया में ही मस्त रह सकते थे, लेकिन वे योद्धा थे। किसी खास मिट्टी से बने थे। देश के प्रति जज़्बा था और खून बार-बार उबाले मारता था। ‘जयचंदों’ की साजिशों के इतिहास उन्हें याद थे, लिहाजा उन दोनों और भाई-भाभी ने जान की परवाह नहीं की और आतंकियों को मार-मार कर भगाया। नतीजतन एक ही परिवार के चार सदस्यों को राष्ट्रपति ने 1993 में ‘शौर्य चक्र’ से सम्मानित किया। वे बेमिसाल क्षण थे…! क्या यह परिवार राष्ट्रीय धरोहर के समान नहीं था? बीते 30-35 सालों के दौरान उस क्रांतिवीर पर करीब 40 हमले किए गए। उनमें से 20 तो उन खाड़कुओं की साजिश बताए जाते रहे हैं, जो पंजाब को खालिस्तान में तबदील करने के मंसूबे पाले हुए हैं और उसी के मुताबिक आतंकी हमले करते या कराते रहे हैं। इन परिस्थितियों के बावजूद बलविंदर और उनके परिवार की सुरक्षा के साथ खिलवाड़ किया जाता रहा है। बलविंदर ने आला अफसरों से कई बार मुलाकात कर सुरक्षा के संभावित खतरों और आतंकियों की साजिशों के खुलासे किए थे। इसके बावजूद कोरोना वायरस के मद्देनजर लॉकडाउन की क्या शुरुआत हुई कि पंजाब सरकार ने बची-खुची सुरक्षा भी वापस ले ली। जिस समीक्षा-बैठक में, जिन अफसरों ने, यह निर्णय लिया था, उन पर देश को संदेह होता है। क्या किसी मिलीभगत के तहत ऐसा फैसला लिया गया?\nलिहाजा देश के प्रधानमंत्री से हमारा आग्रह है कि इस मामले की जांच एनआईए से कराई जाए और क्रांतिवीर के परिजनों को केंद्रीय अर्द्धसैन्य बल की सुरक्षा प्रदान की जाए। हमें पंजाब के ठुल्लों और ‘दागदार’ अफसरों पर विश्वास नहीं है। बेशक विशेष जांच दल (एसआईटी) का गठन किया गया है, लेकिन एक डीएसपी का ओहदा कितना ताकतवर होता है, जो उसकी अध्यक्षता कर सके। बलविंदर खालिस्तान के उस खूनी दौर में हुए, जब बसों और रेलगाडि़यों से लोगों को उतार कर मौत के घाट उतार दिया जाता था। ट्रांजिस्टर में बम फिट किए जाते थे। तब तरनतारन की गलियों में हमने युवा खाड़कुओं को भागते और हिंसा करते हुए देखा था। बलविंदर भी तरनतारन के थे। उस खूनी दौर से मुक्ति का श्रेय तत्कालीन डीजीपी केपीएस गिल को जाता है। उन्हीं की रणनीति के आधार पर आतंकियों को मूली-गाजर की तरह काटा गया। उस दौर में सुमेध सिंह सैनी सरीखे नौजवान पुलिस अधिकारी भी गिल के साथ थे। सैनी भी पंजाब सरकार में डीजीपी बने, लेकिन उनके खिलाफ 1991 का एक केस खोला गया, लिहाजा सुमेध को सर्वोच्च न्यायालय की शरण लेनी पड़ी और उन्हें राहत मिली, अलबत्ता वह भी जेल की सलाखों के पीछे हो सकते थे। यह पंजाब की कैप्टन अमरिंदर सिंह सरकार की नैतिकता और तटस्थता का एक नमूना है। वह देशभक्तों, क्रातिवीरों और खाड़कुओं में फर्क करना नहीं जानती। नतीजा आतंकियों द्वारा एक ‘शौर्य चक्र’ विजेता की हत्या का सामने है। क्या यह कम है? क्या पंजाब में खालिस्तान के दौर की वापसी हो सकती है? कमोबेश केंद्र सरकार को इस हत्याकांड को गंभीरता से लेना चाहिए, क्योंकि वह सम्मान भी ‘राष्ट्रीय’ था।\nThe post राष्ट्रीय ‘शौर्य’ की हत्या! appeared first on Divya Himachal.


singer sonu nigam on hindi national language controversy - भाषा विवाद में सोनू निगम कूदे, बोले- 'हिंदी राष्ट्रभाषा नहीं' - Satya Hindi\nभाषा विवाद में सोनू निगम कूदे, बोले- 'हिंदी राष्ट्रभाषा नहीं'\nपार्श्व गायक सोनू निगम ने कहा है कि हालाँकि हिंदी देश में सबसे अधिक बोली जाने वाली भाषा है, लेकिन इसे गैर-हिंदी भाषी लोगों पर नहीं थोपा जा सकता है। उन्होंने कहा कि हिंदी को 'संविधान में राष्ट्रभाषा' के रूप में नहीं बताया गया है।\nउनका यह बयान उस संदर्भ में आया है जिसमें पिछले हफ्ते बॉलीवुड अभिनेता अजय देवगन और कन्नड़ अभिनेता किच्चा सुदीप के बीच ट्विटर पर विवाद हुआ था। अभिनेता किच्चा सुदीप ने बयान में कहा था कि हिंदी अब राष्ट्रभाषा नहीं है। उस पर अजय देवगन ने तीखी प्रतिक्रिया दी थी। उन्होंने ट्वीट किया था, 'किच्चा सुदीप, मेरे भाई, आपके अनुसार अगर हिंदी हमारी राष्ट्रीय भाषा नहीं है तो आप अपनी मातृभाषा की फ़िल्मों को हिंदी में डब करके क्यूँ रिलीज़ करते हैं? हिंदी हमारी मातृभाषा और राष्ट्रीय भाषा थी, है और हमेशा रहेगी।'\nइसके बाद हिंदी और राष्ट्रभाषा के विवाद ने जोर पकड़ा था। इस विवाद पर मनोज बाजपेयी, राम गोपाल वर्मा और हंसल मेहता सहित कई अभिनेता और फिल्म निर्माता बहस में शामिल हुए। अब राष्ट्रीय पुरस्कार विजेता गायक सोनू निगम ने इस मुद्दे पर अपनी राय रखी है।\nपत्रकार सुशांत मेहता द्वारा संचालित एक हालिया कार्यक्रम में सोनू निगम ने कहा, 'संविधान में कहीं भी यह नहीं लिखा है कि हिंदी हमारी राष्ट्रभाषा है। यह सबसे अधिक बोली जाने वाली भाषा हो सकती है, लेकिन राष्ट्रभाषा नहीं। वस्तुतः तमिल सबसे प्राचीन भाषा है। संस्कृत और तमिल के बीच एक बहस है। लेकिन, लोग कहते हैं कि तमिल पूरी दुनिया की सबसे प्राचीन भाषा है।'\nसुशांत मेहता ने सोनू निगम के उस बयान वाले वीडियो को ट्विटर पर साझा किया है। उस वीडियो में सोनू निगम ने बताया कि ऐसे पर्याप्त मुद्दे हैं जिन्हें अन्य देशों के साथ हल करने की आवश्यकता है और देश के भीतर एक नई समस्या शुरू करना व्यर्थ है।\nसोनू निगम ने वीडियो में कहा, 'अभी तुम्हारे बाकी देशों से पंगे कम हैं जो तुम अपने देश में कर रहे हो? यह चर्चा भी क्यों हो रही है?'\nगायक ने जोर देकर कहा कि किसी को यह नहीं बताया जाना चाहिए कि किस भाषा में बोलना है। उन्होंने कहा, "पंजाबी पंजाबी में बोल सकते हैं, तमिल तमिल में बात कर सकते हैं और अगर वे सहज हैं तो वे अंग्रेजी में बात कर सकते हैं। हमारे कोर्ट के सारे फ़ैसले अंग्रेजी में दिए जाते हैं, ये क्या है 'हमें हिंदी बोलना चाहिए'"। सोनू निगम ने यह भी कहा कि अंग्रेजी हमारी संस्कृति का हिस्सा बन गई है।\nहिंदी का यह ताज़ा विवाद तब शुरू हुआ था जब किच्चा सुदीप ने 'कर्नाटक तक' के साथ एक विशेष साक्षात्कार में कहा था, 'हिंदी अब राष्ट्रभाषा नहीं है।' इस पर अजय देवगन ने ट्वीट किया था। बाद में इस पर राजनीतिक प्रतिक्रियाएँ आईं। बीजेपी नेता और कर्नाटक के मुख्यमंत्री बोम्मई ने कहा, 'हमारे राज्यों का गठन भाषाओं के कारण हुआ है। क्षेत्रीय भाषाओं को महत्व दिया गया है। सुदीप का बयान सही है और सभी को इसका सम्मान करना चाहिए।'\nकर्नाटक के पूर्व मुख्यमंत्री एचडी कुमारस्वामी ने ट्वीट किया, 'एक राष्ट्र, एक कर, एक भाषा और एक सरकार के बीजेपी के हिंदी राष्ट्रवाद के मुखपत्र के रूप में अजय देवगन ने बकवास किया।' पूर्व मुख्यमंत्री सिद्धारमैया ने कहा, 'हिंदी हमारी राष्ट्रभाषा कभी नहीं थी और न कभी होगी। हमारे देश की भाषाई विविधता का सम्मान करना प्रत्येक भारतीय का कर्तव्य है। प्रत्येक भाषा का अपना समृद्ध इतिहास होता है, जिस पर लोगों को गर्व है। मुझे कन्नड़ होने पर गर्व है!'\nHindi Imposition Sonu Nigam


नोरा फतेही का जीवन परिचय । Nora Fatehi Biography in Hindi - Biography Indian\nHome - Celebrity - नोरा फतेही का जीवन परिचय । Nora Fatehi Biography in Hindi\nनोरा फतेही का जीवन परिचय । Nora Fatehi Biography in Hindi\nFebruary 18, 2022 November 11, 2021 by Chirag kotak\nनोरा फतेही भारत की 27 वर्षीय नौजवान अभिनेत्री, मॉडल एवं नर्तकी है। नोरा का असली नाम नोरा फथी है। कई लोगों को लगता है कि नोरा फतेही भारतीय है लेकिन असल में नोरा फतेही एक कनेडियन अभिनेत्री है। नोरा फतेही को बहुत भाषा ए आती है। अँग्रेजी,हिन्दी,फ्रेंच और अरबी भी आसानी से बोल लेती है और समज लेती है। चलिए जानते है nora fatehi biography in hindi में।\ngeneral information (nora fatehi biography in hindi)\nनोरा फतेही जन्म और शुरुआती जीवन (Nora Fatehi Birth and Early Life)\nनोरा फतेही बॉलीवुड करियर (nora fatehi bollywood career)\nनोरा फतेही के बारे मे कुछ जानकारी (Some information about Nora Fatehi)\nनोरा फतेही भौतिक स्थिति (nora fatehi physical status)\nnora fatehi age?\nnora fatehi birth date?\nwho is nora fatehi?\nnora fatehi brother name?\nपूरा नाम:- नोरा फतेही\nजन्म तारीख:-6February 1992\nजन्म स्थल:- टोरंटो, ओंटारियो कनाडा\nराशि:- कुंभ राशि\nधर्म:- इस्लाम (मोरक्कन)\nस्कूल नाम:- वेस्टव्यू सेंटेनियल सेकेंडरी स्कूल\nकॉलेज नाम:- यॉर्क विश्वविद्यालय, टोरंटो\nशिक्षा योग्यता:- कॉलेज ड्रॉप आउट\nपेशा:- अभिनेत्री, मॉडल और नर्तकी\nशौक (hobbies) :- यात्रा करना और पढना\nनोरा फतेही का असली नाम नोरा फथी है इनका जन्म6फरवरी 1992 को टोरंटो, ओंटारियो कनाडा मे एक मोरक्कन इस्लामिक परिवार मे हुआ था। नोरा फतेही का एक भाई भी है जिसका नाम ओमार है और नोरा के माता-पिता का नाम अभी तक खुलासा नहीं हुआ है। लेकिन नोरा फतेही की माता तीसरी पीढ़ी की पंजाबी थी इसलिए नोरा फतेही हिंदी मे शुद्ध बोल लेती है। नोरा ने अपना बचपन कनाडा में ही बिताया था।\nनोरा फतेही ने अपनी प्राथमिक शिक्षा टोरंटो के वेस्टव्यू सेंटेनियल सेकेंडरी स्कूल से ख़तम किया इसके बाद स्नातक की पढ़ाई के लिए नोरा फतेही ने यॉर्क विश्विद्यालय में अपना दाखिला करवाया। अपनी पढ़ाई के दिनों में नोरा ने इन्टरनेट के माध्यम से बेली डांस सीखा और वो पेशेवर बेली डांसर बन गई। कुछ कारणों सर नोरा ने अपनी स्नातक की पढ़ाई बीच में ही छोड़ दी।\nइसके बाद नोरा फतेही ने मॉडलिंग में अपना करियर बनाया और मॉडलिंग शुरू कर दी। फिर वो ऑरेंज मॉडल मैनेजमेंट एजेंसी के साथ एक मॉडलिंग डील साइन की और भारत चली आई। नोरा फतेही अपने ग्लैमरस लुक और अदाओं के लिए जानी जाती है और सुर्खियों में रहती है।\nनोरा फतेही की लव लाइफ भी काफी चर्चा में आई थी रिपोर्ट के अनुसार नोरा फतेही का अफेयर अभिनेता प्रिंस नरूला के साथ और अभिनेता अंगद सिंह बेदी के साथ भी संबंध में होने की ख़बरें आई थी।\nनोरा फतेही ने अपने बॉलीवुड में अभिनय की शुरुआत रोर: टाइगर ऑफ द सुंदरवन से करी थी। इसके अलावा भी नोरा फतेही ने बॉलीवुड में कई और भी फ़िल्मों में काम किया है। जेसे की लोफर,माई बर्थडे सॉन्ग,स्त्री,सत्यमेव जयते,क्रेजी कुक्कुड फॅमिली,डबल बेरल,बाहुबली: द बिगिनिंग,शेर,रॉकी हैंडसम और कयाकमुल कोजुनि में भी काम किया है।\nनोरा फतेही को सबसे अधिक लोकप्रियता सत्यमेव जयते के दिलबर गाने से मिली और वो सुर्खियों में आई। वर्ष 2018 में नोरा फतेही लेडीज स्पेशल: टाइप ऑफ़ सिंगल गर्ल्स मे अपना किरदार प्ले करती नजर आई। फ़िल्मों के साथ-साथ फैंस उनके डांस की भी बहुत दीवानी है। नोरा फतेही सोशल मीडिया अकाउंट पर बहुत समय ऐक्टिव रहती है इसलिए वो अक्षर सुर्खियों में बनी रहती है।\nInstagram:- nora fatehi\nफ़िल्मों और मॉडलिंग के अलावा नोरा फतेही कई टीवी रियलिटी शो मे भी काम करते दिखी है। जेसे सलमान खान के बिग बॉस सीजन9में एक कंटेस्टेंट के रूप मे कॉमेडी नाइट्स में गेस्ट के रुप मे और झलक दिखला जा सीजन9में कंटेस्टेंट बनकर,एंटरटेनमेंट की रात शो में वो गेस्ट थी। MTV की डेटिंग इन द डार्क में नोरा फतेही ने शो को होस्ट किया था।\nनोरा ने कई हिट फ़िल्मों में आइटम सोंग करते नजर आई है जेसे बाहुबली, किक 2।\nनोरा को सबसे बड़ी सफलता तब मिली जब 15 अगस्त 2018 को सत्यमेव जयते फिल्म का दिलबर गाना आया और देखते ही देखते वायरल हो गया आज इस गाने पर 1.1 billion+ से भी ज्यादा व्यूस है।\nनोरा फतेही को इंग्लिश और हिंदी के साथ-साथ अरेबिक और फ्रेंच भाषा का भी अच्छा खासा ज्ञान है।\nनोरा फतेही ने बाहुबली और किक2जेसी बड़ी फ़िल्मों में काम किया है लेकिन ज्यादातर लोगों को पता ही नहीं है इसके बारे मे।\nनोरा फतेही फिल्म मिस्टर एक्स में अभिनेता ईमरान हाशमी और अभिनेता गुरमीत चौधरी के साथ फिल्म मे मुख्य भूमिका में काम कर चुकी हैं।\nआपको जानकर हैरानी होगी कि नोरा फतेही तमिल फिल्म में भी काम कर चुकी है इसका उदाहरण 2015 में आई शेर और लोफर है।\nऊंचाई:- 5.6 इंच\nवजन:- 55 किलोग्राम\nआँखों का रंग:- गहरा भूरा\nबलों का रंग:- काला\nशारीरिक माप:- 34-26-34\nनोरा फतेही की उम्र 2021 में 29 वर्ष की है।\n6 फरवरी 1992\nनोरा फतेही कैनेडियन डांसर माॅडल और अभिनेत्री है।\nअक्षय कुमार जीवनी – Akshay kumar biography in hindi\nNeeraj chopra biography in hindi -Age,net worth, rewards and career


नोटिफिकेशन जारी : 15 फरवरी से 10वीं-12वीं की सीबीएसई की परीक्षाएं - Nagpur Today : Nagpur News\nHome » नोटिफिकेशन जारी : 15 फरवरी से 10वीं-12वीं की सीबीएसई की परीक्षाएं\nनोटिफिकेशन जारी : 15 फरवरी से 10वीं-12वीं की सीबीएसई की परीक्षाएं\nनागपुर– सीबीएसई ने5नवंबर को नोटिफिकेशन जारी करते हुए दसवीं और बारहवीं कक्षा के बोर्ड एग्जाम्स की संभावित तारीख की घोषणा की है. बता दें कि अगले साल फरवरी-मार्च में सीबीएसई दसवीं और बारहवीं कक्षा के बोर्ड एग्जाम्स का आयोजन करेगा. इस नोटिफिकेशन के मुताबिक 15 फरवरी से दसवीं और बारहवीं की परीक्षाएं शुरू हो सकती हैं जबकि मार्च के अंत तक बोर्ड परीक्षाएं खत्म होंगी. बता दें कि इस बार बारहवीं कक्षा की परीक्षाएं भी फरवरी में आयोजित होने की संभावना है.\nइस साल परीक्षा देने वाले करीब 32 लाख अभ्यर्थियों के डिजिटल लॉकर्स खोले जाएंगे जिसमें वो अपनी मार्कशीट, सर्फिकेट्स आदि डिजिटल रूप से रख पाएंगे. 2020 में बोर्ड एग्जाम्स का रिजल्ट भी जल्दी जारी होने की संभावना है. सीबीएसई 10वी क्लास का रिजल्ट 2020 अगले साल2मई और बारहवीं कक्षा का रिजल्ट6मई को जारी होगा. बता दें कि पिछले साल दिल्ली हाईकोर्ट ने बोर्ड्स को रिजल्ट जल्दी जारी करने का आदेश दिया. जिससे छात्रों को आगे दाखिले लेने में परेशानी न हो.\nइस साल से दसवीं कक्षा के लिए गणित के दो एग्जाम होंगे पहला स्टैंडर्ड और दूसरा बेसिक एग्जाम होगा.वहीं प्रैक्टिकल एग्जाम का शेड्यूल भी जल्द जारी होगा. इसके लिए छात्रों को अपने स्कूल/संस्थान से संपर्क करना होगा.\n← महाराष्ट्र: नहीं बन पा रही…\nकोराडी जगदंबा मंदिरात रविवारी छप्पनभोग… →


Telangana Unlock: हैदराबाद के कॉलेजों में स्पेशल वैक्सीनेशन प्रोग्राम, ऑफलाइन क्लासेज की तैयारी शुरू | राष्ट्रीय समाचार\nTelangana Unlock: हैदराबाद के कॉलेजों में स्पेशल वैक्सीनेशन प्रोग्राम, ऑफलाइन क्लासेज की तैयारी शुरू\nतेलंगाना में लॉकडाउन (कोविड प्रतिबंधों) हटा दिया गया है और स्कूल, कॉलेज समेत शैक्षणिक संस्था खुलने के लिए तैयार है. ऐसे में राज्य सरकार ने ...\nतेलंगाना में लॉकडाउन (कोविड प्रतिबंधों) हटा दिया गया है और स्कूल, कॉलेज समेत शैक्षणिक संस्था खुलने के लिए तैयार है. ऐसे में राज्य सरकार ने हैदराबाद के विश्वविद्यालयों में स्टूडेंट्स और टीचर्स के लिए वैक्सीनेशन प्रोग्राम को तेज कर दिया है. कई महीनों की ऑनलाइन क्लासेज के बाद ये पहली बार होगा कि क्लास में स्टूडेंट्स की वापसी के लिए तैयारी की जा रही है. स्कूल-कॉलेजों को सुरक्षित माहौल देने के लिए वैक्सीनेशन अभियान शुरू किया गया है.\nयह सुनिश्चित किया जा रहा है कि स्वास्थ्य के साथ कोई समझौता न हो. कॉलेजों ने वैक्सीनेशन को परिवार के सदस्यों और उन लोगों के लिए भी बढ़ा दिया है जो कॉलेज से सीधे तौर पर जुड़े नहीं है. इससे पहले शनिवार को तेलंगाना मंत्रिमंडल ने कोविड प्रथिबंधों को पूरी तरह से हटा लिया. राज्य मंत्रिमंडल ने 1 जुलाई से स्कूलों और अन्य शैक्षणिक संस्थानों को फिर से खोलने का फैसला किया है जिससे कि छात्र फिर क्लासों में मौजूद रह सके.\nऐसे चलाया जा रहा वैक्सीनेशन प्रोग्राम\nNSS (नेशनल सर्विस स्कीम) और एक निजी अस्पताल के प्रयासों से यह विशेष वैक्सीनेशन ड्राइव अरोड़ा डिग्री और पीजी कॉलेज के साथ-साथ मेथोडिस्ट कॉलेज, हैदराबाद में शुरू की गई है. दोनों कॉलेजों का टारगेट 150 से 200 लोगों को रोजाना वैक्सीनेट करना है. अरोड़ा डिग्री और पीजी कॉलेज की वरिष्ठ सहायक प्रोफेसर सुवर्णा लक्ष्मी ने कहा, हमने न्यूज पेपर्स में देखा था कि राज्य में वैक्सीन तो है, लेकिन लोगों को तुरंत नहीं दी जा रही है. उन्होंने कहा कि इस अभियान को TX अस्पताल के सहयोग से शुरू किया जा रहा है.\nकोविशील्ड की दी जा रही डोज\nइस कैंपेन में कोविशील्ड की खुराक दी जा रही है और लाभार्थियों से ऑनलाइन और वॉक-इन रजिस्ट्रेशन दोनों के साथ सरकार की गाइडलाइन के मुताबिक फीस ली जा रही है. छात्रों ने कॉलेज की पहल की तारीफ की है और विश्वास जताया है कि उन्हें और उनके परिवारों को संक्रमण से सुरक्षित रखने में इससे काफी मदद मिलेगी. अरोड़ा डिग्री और पीजी कॉलेज की छात्रा गायत्री को पहली डोज दी गई. उन्होंने कहा कि यह वास्तव में अच्छी बात है कि कॉलेज ने यह वैक्सीनेशन प्रोग्राम शुरू किया है ताकि छात्र सुरक्षित रह सकें और कोविड को बढ़ने से रोका जा सके. अब जब सरकार ने कहा है कि ऑफलाइन क्लास शुरू होनी चाहिए तो वैक्सीनेशन बहुत जरूरी हो गया.\nराष्ट्रीय समाचार: Telangana Unlock: हैदराबाद के कॉलेजों में स्पेशल वैक्सीनेशन प्रोग्राम, ऑफलाइन क्लासेज की तैयारी शुरू


Planning to takeacar loan Know which bank is offering loan at an interest rate here - कार लोन लेने की कर रहे प्लानिंग? यहां जानें कौन सा बैंक कितनी ब्याज दर पर दे रहा कर्ज - Jansatta\nकार लोन लेने की कर रहे प्लानिंग? यहां जानें इन6बड़े बैंकों की ब्याज दर\nकार लोन लेने से पहले आपको सबसे पहले ये जानना जरूरी हो जाता है कि कौन सा बैंक कितनी दर पर लोन दे रहा है। ऐसे में हम आपको कुछ बड़ बैंकों के कार लोन की ब्याज दर के बारे में बता रहे हैं।\nजनसत्ता ऑनलाइन Edited By मोहित नई दिल्ली | Updated: September 10, 2020 4:49 PM\nकोरोना संकट के चलते लोग अपने पर्सनल वाहन के जरिए यातायात की जरूरत को पूरा करना चाह रहे हैं। संक्रमण के फैलाव को देखते हुए लोग पब्लिक ट्रांसपोर्ट पर पहले की तरह भरोसा नहीं कर पा रहे हैं। खतरनाक वायरस की चपेट में आने से बचने के लिए कार लोन के जरिए अपने लिए कर्ज का इंतजाम कर रहे हैं।\nकार खरीदने से पहले लोगों को जिस बात की चिंता सबसे ज्यादा सताए रखती है वह है बैंक के जरिए लिया जाने वाला कार लोन। जिस तरह बैंक कार लोन ग्राहकों को देने से पहले कई पहलूओं पर ध्यान देते हैं ठीक उसी तरह ग्राहकों को भी लोन के हर एक पहलू पर ध्यान देना चाहिए। इनमें सबसे महत्वपूर्ण है ब्याज दर।\nऐसे में कार लोन लेने से पहले आपको सबसे पहले ये जानना जरूरी हो जाता है कि कौन सा बैंक कितनी दर पर लोन दे रहा है। ऐसे में हम आपको कुछ बड़ बैंकों के कार लोन की ब्याज दर के बारे में बता रहे हैं। बात करें सबसे पहले ICICI बैंक की तो ग्राहकों को गाड़ी की कीमत का 85% तक लोन ऑफर किया जा रहा है। इसपर ग्राहकों से 8.00 की दर से ब्याज वसूला जा रहा है।\nदेश का सबसे बड़ा सरकारी बैंक स्टेट बैंक ऑफ इंडिया (एसबीआई) 7.70-11.20 की ब्याज दर से लोन मुहैया कर रहा है। बैंक गाड़ी की कीमत का 85% तक लोन ऑफर कर रहा है। केनरा बैंक 7.30-9.90 ब्याज दर के साथ गाड़ी की कीमत का 85% तक लोन ऑफर कर रहा है।\nपंजाब नेशनल बैंक 7.55-7.80 ब्याज दर के साथ गाड़ी की कीमत का 85% तक लोन ऑफर कर रहा है। बैंक ऑफ बड़ौदा 7.25-10.25 ब्याज दर के साथ गाड़ी की कीमत का 85% तक लोन ऑफर कर रहा है। वहीं बात करें केनरा बैंक की तो 7.30-9.90 ब्याज दर के साथ गाड़ी की कीमत का 85% तक लोन ऑफर कर रहा है।\n1 Indian Railways, IRCTC: 40 जोड़ी नई स्पेशल ट्रेनों के लिए आज से टिकट बुकिंग शुरू\n2 LPG सिलिंडर सीधे डीलर और वजन तोल कर ही लें, जानें ठगी से कैसे बच सकते हैं\n3 National Consumer Helpline के जरिए करवाएं खराब क्वालिटी प्रोडक्ट्स की शिकायत! झटपट मिलेगा समाधान


Serious Allegations on Salman Nadvi over Ayodhya Issue-अयोध्‍या मुद्दे को लेकर सलमान नदवी पर लगे गंभीर आरोप! - The Rising News\nमिश्रा ने आरोप लगाते हुए कहा कि, मैंने पांच फरवरी को नदवी से मुलाकात की थी। हमने बाबरी मस्जिद-राम जन्मभूमि के मुद्दे पर चर्चा की। उन्होंने मुझसे इस मुद्दे पर एक लिखित प्रस्ताव देने के लिए कहा था। वह अयोध्या में मक्का की तरह एक और मस्जिद बनाना चाहते थे। इसके लिए उन्होंने 200 एकड़ जमीन, राज्यसभा में सदस्यता और 5,000 करोड़ रुपये की मांग की थी।\nक्या बोले नदवी?\nवहीं मौलाना सलमान नदवी ने अमरनाथ मिश्रा के आरोपों को खारिज करते हुए कहा कि मैं किसी भी मिश्रा को नहीं जानता हूं। हम देश में शांति और समृद्धि का संदेश फैलाना चाहते हैं। उन्होंने कहा कि मिश्रा का आरोप हिंदुओं और मुसलमानों के बीच तनाव बनाए रखने के लिए ऐसे मुद्दों को उठाए जा रहे हैं।\nनदवी ने कहा कि मुझे दुबई और कुवैत नहीं खरीद सका ये लोग क्या खरीदेंगे? उन्‍होंने कहा कि मैं उन बाबाओं में नहीं हूं जो जेल में जाते हैं। हमारा काम अल्हा और इंसानियत का काम है। खुदा उसे सजा देगा।\nAIMPLB ने नदवी को किया था निष्कासित\nअयोध्या में राम मंदिर निर्माण के लिए सुलह का फॉर्मूला देने वाले मौलाना सैयद सलमान हुसैनी नदवी को ऑल इंडिया मुस्लिम पर्सनल लॉ बोर्ड (AIMPLB) ने निकाल दिया है।\nबता दें कि मौलाना नदवी ने कुछ दिन पहले आध्यात्मिक गुरु श्रीश्री रविशंकर के साथ बेंगलुरु में बैठक के बाद अयोध्या विवाद सुलझाने के लिए फॉर्मूला दिया था।\nSerious Allegations On Salman Nadvi Over Ayodhya Issue\n। Last Updated : Feb 15, 2018 10:47 AM IST\nऑल इंडिया मुस्लिम पर्सनल लॉ बोर्ड के एग्जीक्यूटिव मेंबर (कार्यकारी सदस्‍य) रहे मौलाना सलमान नदवी पर पैसों की डीलिंग का बड़ा आरोप लगा है। यह आरोप अयोध्या सद्भावना समन्वय महासमिति के अध्यक्ष अमरनाथ मिश्र ने लगाया है। मिश्रा ने लखनऊ के हजरतगंज पुलिस स्टेशन जाकर नदवी के खिलाफ शिकायत दर्ज कराई है। उन्होंने कहा कि नदवी मस्जिद का दावा छोड़ने के एवज में 5,000 हजार करोड़ की डील चाहते थे।\nमिश्रा ने कहा कि जिस फार्मूले को लेकर सलमान नदवी और सुन्नी सेंट्रल बोर्ड के अध्यक्ष श्रीश्री रविशंकर से मिलने गए थे। उस फार्मूले के पीछे एक बड़ी डील करने की तैयारी थी। अमरनाथ मिश्र श्रीश्री रविशंकर के सबसे करीबी माने जाते हैं।\nडिप्‍टी सीएम मौर्य का दावा, 2019 में यूपी में इतनी सीटें जीतेगी BJP


विधवा महिला ने फांसी का फंदा लगाकर की आत्महत्या\nFirstIndia Correspondent 2019/10/30 15:10\nडूंगरपुर: जिले के साबला थाना क्षेत्र के दौलपुरा गांव में एक विधवा महिला ने फांसी का फंदा लगाकर आत्महत्या कर ली. पुलिस के अनुसार दौलपुरा गांव निवासी धनु के पति ने डेढ़ माह पहले फांसी लगाकर आत्महत्या कर ली थी और उसके बाद से विधवा धनु भी अवसाद में चल रही थी.\nपरिजनों ने मामले की जानकारी पुलिस को दी:\nबुधवार को धनु घर पर अकेली थी और परिवार के अन्य लोग खेत पर गए थे इधर जब परिवार के लोग घर पहुंचे तो धनु का शव घर में लटका हुआ पाया. जिस पर परिजनों ने मामले की जानकारी पुलिस को दी. सूचना पर पुलिस मौके पर पहुंची और घटना की जानकारी ली. इधर पुलिस पुरे मामले की जांच कर रही है.\nDungarpur widow woman hanging noose suicide police Hindi news Dungarpur news Rajasthan news


1000 years old temple gets abolished in pakistan\nपाकिस्तान में हिंदू मंदिरों की उपेक्षा की जाने की सूचना कई वर्षों पहले से ही मिल रही है। पाकिस्तान में हिंदू समुदायों के द्वारा बनाए गए मंदिरों को किसी न किसी कारण से हटावा ही दिया जाता है। इस पड़ोसी देश में मंदिरों की सुरक्षा के लिए किसी भी प्रकार की कोई व्यवस्था नहीं की जाती है। बीते दिनों पाकिस्तान में लाहौर स्थित एक हजार वर्ष पुराने जैन मंदिर का बचा हुआ हिस्सा भी एक प्रोजेक्ट के नाम पर ढहा दिया गया है।\nपाकिस्तान के लाहौर में एक हजार साल पुराना जैन मंदिर था। इस मंदिर से जैन समुदायों के लोगों की भावनाएं जुड़ी हुई थी। पाकिस्तान ने अपनी एक परियोजना के चलते इस मंदिर को ध्वस्त कर दिया है। पाकिस्तान में यह पहला मामला नहीं है कि किसी परियोजना की आड़ में मंदिर को गिरा दिया गया हो। ऐसा पहले भी कई बार हो चुका है। इस जैन मंदिर की सुरक्षा के लिए इंदौर के जैन समुदाय के लोगों ने विदेश मंत्रालय से मांग की थी। साथ ही इसमें रखी गई तीर्थंकर की मूर्ति को भारत के इंदौर में स्थापित करने की भी मांग की थी, लेकिन पाकिस्तान स्थित भारतीय दूतावास ने बताया कि यह मंदिर 1992 में ही गिरा दिया गया था।\nइसके अलावा इस्लामाबाद के हाई कमीशन ने बताया कि यह मंदिर वर्ष 1992 तक ही था। जिसके बाद उसे तोड़ दिया गया और वहां पर एक कंपनी का ऑफिस और कुछ व्यवसायिक दुकानें शुरू की गई हैं, लेकिन अब यहां पर एक प्रोजेक्ट के नाम पर मंदिर का बचा हुआ हिस्सा भी ढहा दिया गया है।\nपाकिस्तान में कई अन्य मंदिरों को भी ढहाया गया है-\n1. राम पीर मंदिर कराची\nपाकिस्तान के शहर कराची में यह मंदिर सोल्जर बाजारी में स्थित था। यह मंदिर काफी खूबसूरत था। इसे वर्ष 2007 में एक बिल्डर के द्वारा ढहा दिया गया था।\n2. सिंध प्रांत का गौरी मंदिर\nयह पाकिस्तान के विशाल मंदिरों में से एक है। यह सिंध प्रांत में स्थित है। यहां पर अनेक देवी देवताओं की प्रतिमाएं हैं। मध्ययुग में इस मंदिर का निर्माण हुआ था। पाकिस्तान के कट्टरपंथियों के कारण अब इस मंदिर की काफी खराब हालात है।\n3. पाक अधिकृत कश्मीर में शिव मंदिर\nकहा जाता है कि यहां पर भगवान शिव ने शक्ति के शव के साथ तांडव किया था। कई वर्षों पुराना यह मंदिर आतंकी साये में होने के कारण अब खराब दौर से गुजर रहा है। साथ ही यह खंडहर में तब्दील होता जा रहा है।\nRelated Items:hindu temples in pakistan, Hindus in Pakistan Communities, Ignored news of Hindu temples in Pakistan, Ignored news of Hindu temples in Pakistan news, Ignored news of Hindu temples in Pakistan news hindi, Pakistan, ramapir mandir karachi, temples destroyed, thousand years old temple demolished, thousand years old temple demolished news, thousand years old temple demolished news hindi, Why it'sathousand years old temple demolished


महाराष्ट्र राशन कार्ड ऑनलाइन कैसे बनाएं? - BasGuide\nभारत देश की सरकार के साथ सभी राज्य सरकारें नागरिकों को डिजिटलीकरण की ओर प्रोत्साहित करने के लिए अपनी योजना को ऑनलाइन स्तर पर शुरू कर है। जिससे कि राज्य के गरीब नागरिकों को इन कल्याणकारी योजनाओं का लाभ उठाने के लिए कोई भी परेशानी ना उठानी पड़े।\nसरकारी विभागों में एक साथ अधिक भीड़ होने के कारण विभाग से संबंधित कर्मचारियों के साथ-साथ आम जनता को काफी मुश्किलें उठानी पड़ती हैं. इसलिए खाद्य नागरिक आपूर्ति एवं उपभोक्ता संरक्षण विभाग महाराष्ट्र ने Maharashtra ration card Apply करने की प्रक्रिया को ऑनलाइन स्तर पर शुरू कर दिया है।\nMaharashtra ration card खाद्य नागरिक आपूर्ति एवं उपभोक्ता संरक्षण विभाग महाराष्ट्र के द्वारा राज्य के सभी नागरिकों के लिए जारी किया जाने वाला एक बहुत ही महत्वपूर्ण सरकारी दस्तावेज है जो खासतौर पर राज्य में गरीबी रेखा से नीचे जीवन यापन करने वाले परिवारों को कम कीमत पर खाद्यान्न तथा बुनियादी चीजों को उपलब्ध कराने के लिए जारी किया जाता है।\n18 वर्ष से अधिक आयु का कोई भी नागरिक Maharashtra ration card बनवाने के लिए ऑनलाइन पंजीकरण कर सकता है। यह एक ऐसा महत्वपूर्ण दस्तावेज है जिसकी मदद से गरीब नागरिकों को केंद्र तथा राज्य सरकार द्वारा आयोजित की जाने वाली कई तरह की योजनाओं का लाभ उपलब्ध कराया जाता है।\nराशन कार्ड का उपयोग करके – सार्वजनिक वितरण प्रणाली के अंतर्गत जारी किए जाने वाले राशन कार्ड से हर नागरिक प्रतिमाह रियायती दरों पर खाद्य सामग्री खरीद सकते हैं।\n– महाराष्ट्र राशन कार्ड हेतु पंजीकरण करने वाले आवेदन कर्ता को सर्वप्रथम महाराष्ट्र खाद्य नागरिक आपूर्ति एवं उपभोक्ता संरक्षण विभाग की आधिकारिक वेबसाइट पर जाना होगा।\nमहाराष्ट्र राशन कार्ड ऑनलाइन कैसे बनाएं? इसके बारे में अधिक जानकारी के लिए लिंक पर क्लिक करें?


उत्तर प्रदेश की राजधानी लखनऊ में हिंदू समाज पार्टी के नेता कमलेश तिवारी का गला रेत दिया गया. कमलेश तिवारी की इलाज के दौरान ट्रामा सेंटर में मौत हो गई. खुर्शीद बाग स्थित हिंदू समाज पार्टी कार्यालय में चाय पीने आए बदमाश मिठाई के डिब्बे में चाकू और तमंचा लाए थे. घटना को अंजाम देने के बाद बदमाश फरार हो गए.उत्तर प्रदेश की राजधानी लखनऊ में हिंदू समाज पार्टी के नेता कमलेश तिवारी का गला रेत दिया गया. कमलेश तिवारी की इलाज के दौरान ट्रामा सेंटर में मौत हो गई. खुर्शीद बाग स्थित हिंदू समाज पार्टी कार्यालय में चाय पीने आए बदमाश मिठाई के डिब्बे में चाकू और तमंचा लाए थे.घटना को अंजाम देने के बाद बदमाश फरार हो गए. पुलिस टीम सेलफोन की डिटेल खंगालने के साथ ही सर्विलांस की मदद से आरोपी की तलाश में जुट गई है.घटना में गंभीर रूप से जख्मी कमलेश तिवारी को आनन फानन में ट्रॉमा सेंटर ले जाया गया, जहां डॉक्टरों ने उन्हें मृत घोषित कर दिया. पुलिस हमलावर की तलाश में जुट गई है. जबकि घटनास्थल पर तमंचा और कारतूस पाए गए हैं. कमलेश तिवारी के गले पर गहरी चोट है. ऐसा माना जा रहा है कि हमलावरों ने गोली के साथ-साथ गले पर तेजधार हथियार से हमला किया है.बता दें कि तब हिंदू महासभा के नेता कमलेश तिवारी ने दिसंबर, 2015 में पैगंबर मुहम्मद के खिलाफ विवादित बयान दिया था. इसे लेकर काफी हंगामा हुआ था, जिसके बाद कमलेश तिवारी की विवादित बयान देने के चलते गिरफ्तारी हुई थी. वह फिलहाल जमातन पर रिहा चल रहे थे. इलाहाबाद हाईकोर्ट की लखनऊ बेंच ने अभी हाल ही में कमलेश तिवारी पर लगी राष्ट्रीय सुरक्षा कानून(रासुका) हटा दिया था.


आरआरबी एनटीपीसी परिणाम विरोध – फोटो: एएनआई आरआरबी एनटीपीसी सीबीटी -1 परिणाम 2021 विवाद: आरआरबी एनटीपीसी रिजल्ट को लेकर युवाओं का विरोध लगातार बढ़ता जा रहा है। बिहार में पिछले एक-दो दिनों से युवाओं और छात्रों द्वारा अलग-अलग जगहों पर ट्रेनों को रोकने और रेलवे ट्रैक को अवरुद्ध करने की घटनाएं सामने आ रही हैं. … Read more\nस्मार्टफोन के स्मार्टफोन्स में आपके स्मार्टफोन की कीमत आपके स्मार्टफोन की तुलना में कम है। आज हम अपडेट के अपडेट मौसम सिने3का द्रष्टा। यह स्मार्टफोन के साथ-साथ स्मार्टफोन की तरह है। मौसम सिने2को ठीक किया गया था। नए सिने गुणक3जैसा कुछ अच्छा है।  इसमें स्पेसिफिकेशन स्पेसिफिकेशन लेकिन 5,499 … Read more\nडिजिटल डेस्क, मुंबई। अभिनेत्री-राजनेता खुशबू सुंदर ने सोमवार को कहा कि बौद्धिक और भावनात्मक रूप से उनकी बेटियां किसी भी पुरुष से ज्यादा गर्व की बात हैं। अभिनेत्री ने बालिका दिवस के अवसर पर अपने विचार व्यक्त करने के लिए ट्विटर का सहारा लिया। उन्होंने लिखा, “आज हम हैशटैग गर्लचाइल्ड डे मनाते हैं, हमें यह … Read more\nमोबाइल फोन की प्रणाली ध्वनि संकेतक हैं। दुनिया के मोबाइल क्षेत्र में Google के Android और Apple के iOS का दबदबा है। मोबाइल टेलीफोन सिस्टम की प्रणाली में भारत एक परिवर्तन की तैयारी कर रहा है। सही समय पर, मोबाइल फोनों के संचालन में तकनीकी प्रणाली है- Android तकनीकी प्रणाली, एप्पल का आईओएस आने। यह … Read more\niPhone12 पर अमेज़न ऑफर: एमेजॉन पर प्रबल में सबसे तेज़ रौशनी वाला iPhone 12 128GB हरा पर 22 से बौने का धुँधला बज रहा है। खास बात यह है कि ये इस टेलीफोन पर संचार के लिए मौसम 15. Amazon सभी डील और ऑफर्स देखें Apple iPhone 12 (128GB) – हरा iPhone 12 की कीमत … Read more


most blood clotting deaths occurred in the second wave of corona revealed in death audit conducted in four medical college hospitals of patna asj | कोरोना की दूसरी लहर में सबसे ज्यादा खून के थक्के जमने से हुईं मौतें, पटना के चार अस्पतालों में हुए डेथ ऑडिट में हुआ खुलासा\nmost blood clotting deaths occurred in the second wave of corona revealed in death audit conducted in four medical college hospitals of patna asj\nकोरोना की दूसरी लहर में सबसे ज्यादा खून के थक्के जमने से हुईं मौतें, पटना के चार अस्पतालों में हुए डेथ ऑडिट में हुआ खुलासा\nUpdated Date Wed, Jun 2, 2021, 7:20 AM IST\nआनंद तिवारी, पटना. कोरोना संक्रमण की दूसरी लहर में सबसे अधिक मौतें खून के थक्के जमने और लंग्स में इन्फेक्शन के कारण हुई हैं. साथ ही मरनेवालों में अधिकतर युवा हैं. यह बात पटना के चार मेडिकल कॉलेज अस्पतालों- पीएमसीएच, एम्स, आइजीआइएमए व एनएमसीएच में हुए डेथ ऑडिट में सामने आयी है.\n58 दिनों में 1052 की मौत, अब तक 500 का हुआ डेथ ऑडिट\nदूसरी लहर में पटना के आइजीआइएमएस, पीएमसीएच, एनएमसीएच और एम्स में चार अप्रैल से 31 मई तक 58 दिनों में कोरोना से 1052 लोगों की मौत हो हुई. इनमें 500 मरीजों का अब तक डेथ ऑडिट किया गया है. इसमें पाया गया है कि इनमें अधिकतर मौतें खून के थक्के जमने यानी थ्रोम्बोसिस के चलते हुई हैं.\nइसके बाद दूसरे नंबर पर लंग्स में इन्फेक्शन के कारण हुई मौतें हैं. थ्रोम्बोसिस के चलते कोरोना के गंभीर मरीजों की चंद घंटों में जान चली गयी. अभी इन मेडिकल कॉलेज अस्पतालों के डॉक्टर अन्य मृत मरीजों के डेथ ऑडिट में जुटे हैं.\n500 में 280 की मौत खून के थक्के जमने से हुई\nपटना के इन मेडिकल कॉलेज अस्पतालों के डॉक्टरों के मुताबिक इस बार सबसे अधिक युवाओं की मौत हुई है. 500 में करीब 280 कोरोना मरीजों की मौत खून के थक्के जमने से हुई है. उनके फेफड़ों के साथ ब्रेन और हार्ट में थक्के पाये गये.\nउन्हें निमोनिया, एआरडीएस व हाइपोथायराडिज्म जैसी बीमारियों से भी जूझना पड़ा. वहीं, करीब 150 मरीजों में लंग इन्फेक्शन पाया गया, जिससे सांस लेने में तकलीफ हुई और भर्ती होने के दो से तीन दिनों के अंदर ही उनकी मौत हो गयी.\n1052 मृत कोरोना मरीजों में 650 थे युवा\nडेथ ऑडिट रिपोर्ट की मानें तो इस बार म्यूटेंट वायरस ने मरीजों के फेफड़ों को अधिक नुकसान पहुंचाया है. वायरस का असर इतना जोरदार था कि मरीजों के फेफड़ संक्रमण के पांच दिन बाद ही क्षतिग्रस्त हो गये.\nइन इन मेडिकल कॉलेज अस्पतालों में अब तक मरनेवाले 1052 कोरोना मरीजों में 650 युवा थे. इनमें पीएमसीएच में मासूम बच्ची की मौत भी शामिल है. बाकी 402 मरीजों की उम्र 60 से 85 साल की बीच थी.\nपहली लहर में मौत के लिए दूसरी गंभीर बीमारियांं अधिक जिम्मेदार थीं\nपिछले साल कोरोना की पहली लहर में पटना जिले में सबसे अधिक मौत एम्स में हुई थी. एम्स में सबसे अधिक कोरोना मरीजों का इलाज भी किया गया था. एम्स ने बीते साल भी मौतों का डेथ ऑडिट किया था, जिसमें मौतों का कारण डायबिटीज, हृदय रोग, बीपी, किडनी समेत अन्य कई बीमारियों को जिम्मेदार बताया गया था. खून के थक्के व लंग्स का इन्फेक्शन उन मरीजों में मिला, जो इन बीमारियों के कारण गंभीर रहे और 10 दिन तक उनका इलाज भी चलता रहा.\nपटना एम्स के कोविड नोडल पदाधिकारी डॉ संजीव कुमार ने कहा कि एम्स में कोरोना से मरने वाले मरीजों का डेथ ऑडिट रोजाना किया जा रहा है. अब ब्लैक फंगस के मरीजों का भी ऑडिट किया जा रहा है. एम्स में सबसे अधिक खून के थक्के जमने के साथ-साथ लंग्स इन्फेक्शन के कारण मौतें हुई हैं. इनमें कम उम्र से लेकर सभी उम्र वर्ग के लोग शामिल हैं. संक्रमण फेफड़े के साथ रक्त कोशिकाओं से भी जुड़ा हुआ है.\nआइजीआइएमएस के मेडिकल सुपरिटेंडेंट डॉ मनीष मंडल ने कहा कि अप्रैल व मई में भर्ती हुए कोरोना मरीजों में सबसे अधिक खून के थक्के जमने के मामले सामने आये थे. इससे उनके फेफड़े पांच से सात दिनों में ही संक्रमित हो जाते थे. कई गंभीर मरीजों को ठीक कर डिस्चार्ज भी किया गया. जो मरीज पहले से गंभीर अवस्था में आये और उनके खून में थक्के जमे थे, उनकी मौत हो गयी.\nmedical college hospitals of Patna\nPublished Date Wed, Jun 2, 2021, 7:20 AM IST\nWeather Forecast Today LIVE Updates : दिल्ली में तय समय से दो सप्ताह पहले 15 जून तक पहुंचेगा मानसून\nBreaking News: दिल्ली में अनलॉक3लेकिन केस बढ़े तो फिर लगेगी पाबंदी\nCoronavirus LIVE : देश में कोरोना के दैनिक मामले 1 लाख से नीचे बरकरार, इंदौर में 5,000 पाकिस्तानी शरणार्थियों को भी लगाया जाएगा टीका\nIndian Idol 12 : पवनदीप राजन की परफॉरमेंस के बाद इस वजह से भड़के फैंस, मेकर्स को सुना रहे खरी-खोटी


Bihar Board Class 8 Science Solutions Chapter 18 ध्वनियाँ तरह-तरह की – BSEB Solutions\nBihar Board Class 8 Science Solutions Chapter 18 ध्वनियाँ तरह-तरह की\nBihar Board Class 8 Science Solutions Chapter 18 ध्वनियाँ तरह-तरह की Text Book Questions and Answers.\nBSEB Bihar Board Class 8 Science Solutions Chapter 18 ध्वनियाँ तरह-तरह की\nBihar Board Class 8 Science ध्वनियाँ तरह-तरह की Text Book Questions and Answers\n(अ) ध्वनि एक स्थान से दूसरे स्थान तक जाती है\n(i) ठोस माध्यम तथा निर्वात्\n(ii) द्रव माध्यम तथा गैस माध्यम\n(iii) गैस माध्यम तथा द्रव माध्यम\n(iv) ठोस, द्रव तथा गैस माध्यम तीनों में से कोई या तीनों\n(ब) अश्रव्य ध्वनि कहलाते हैं\n(i) 20 Hz से कम आवृति\n(ii) 20000 Hz से अधिक आवृत्ति\n(iii) 20 Hz से 20,000 Hz के बीच की आवृत्ति\n(स) किसी कपित वस्तु का अपनी माध्य स्थिति से दोनों ओर अधिकतम दूरी तक का विस्थापन कहलाता है\nध्वनि किसी वस्तु के ……….. द्वारा उत्पन्न होती है।\nप्रति सेकेण्ड होने वाले दोलनों की संख्या को ……….. कहते हैं। ।\nकपित वस्तु एक निश्चित समय अंतराल में अपना एक दोलन पूराकर ता है जिसे …………. कहते हैं।\nअवांछित ध्वनि को ………… कहते हैं जिसे …………. करने का उपाय करना चाहिए।\nनिम्न वाद्य यंत्रों में उस भाग को पहचानकर लिखिए जो ध्वनि उत्पन्न करने के लिए कंपित है।\nढोलक – चमड़े की सतह\nझाल – किनारा\nबाँसुरी – जीभी\nएकतारा – तार\nसितार – तार\nआपके माता-पिता एक आवासीय मकान खरीदना चाहते हैं जिसमें आपको भी रहना है। एक मकान मुख्य सड़क के किनारे तथा दूसरा मकान सड़क से दूर एक बगीचे के पास है । जहाँ इसी सड़क से एक रास्ता जाती है। आप किस मकान को खरीदने का सुझाव देंगे । उत्तर की व्याख्या कीजिए।\nहम अपने माता-पिता को दूसरे मकान जो बगीचे के पास है, उसे खरीदने का सुझाव देंगे। क्योंकि मुख्य सड़क पर हमेशा अवांछित ध्वनि सुनने को मिलती रहती है। इतना ही नहीं कुछ ध्वनि तो कभी-कभी इतनी तेज बजती है कि उसे बर्दास्त करना मुश्किल हो जाता है जो हमारे दिनचर्या को काफी प्रभावित करता है जिसका प्रभाव प्रत्यक्ष रूप से हमारे मस्तिष्क तथा कान पर पड़ता है और अप्रत्यक्ष रूप से हमें अनिद्रा, चिड़चिड़ापन, बहरेपन इत्यादि का शिकार बना देता है। दूसरी तरफ बगीचा होने के कारण स्वच्छ हवा तथा वायु प्रदूषण से बने रहने में मददगार होगा। इतना ही नहीं बगीचा होने के कारण गर्मी से भी बचाव होगा। इस प्रकार बगीचा के पास वाला मकान खरीदना श्रेष्ठकर होगा।\nआपका मित्र मोबाइल से हमेशा संगीत सुनता रहता है । क्या वह सही – कार्य कर रहा है। व्याख्या कीजिए।\nमेरा मित्र यदि हमेशा मोबाइल से संगीत सुनता रहता है। वह सही कार्य नहीं कर रहा है। क्योंकि किसी भी यंत्र को आराम की जरूरत होती है और लगातार काम करने से उसकी क्षमता घटती चली जाती है। हमलोगों का कान तथा दिमाग भी एक यंत्र है। अवांछित ध्वनि से तथा लगातार ध्वनि\nसुनने से तथा मोबाइल फोन से रेडियो तरंगें भी आते-जाते रहता है। परिणामस्वरूप हमारे शारीरिक यंत्र पर बुरा प्रभाव पड़ेगा। किसी ने ठीक ही कहा है-“अति विनाश का कारण है।”\nमानव कान का नामांकित चित्र बनाएँ तथा उनके कार्यों को लिखिए।\nध्वनि को हम जिस ज्ञानेन्द्रिय द्वारा सुनते हैं उसे कान कहते हैं। जिसके मुख्यतया तीन भाग होते हैं। बाहरी भाग, मध्य भाग तथा आन्तरिक भाग । कान का बाहरी भाग जो कीप की भाँति होता है। उसे कर्ण पल्लव कहते हैं। यह कपित हवा को ग्रहण करती है। कपित ध्वनि नालिका के द्वारा पतली झिल्ली (कर्ण पटह) से जा टकराती है। तब कर्ण पटह भी कपित होने लगता है।\nयह कंपन भी तीन हड्डियों द्वारा और कई गुना बढ़ा दिए जाते हैं। ये बढ़े हुए कंपन मध्य भाग से आन्तरिक भाग में स्थानान्तरित होकर विद्युतीय संकत में बदल जाते हैं। जिसे श्रवण-तंतु द्वारा मस्तिष्क को पहुंचा दिया जाता है। अंत में मस्तिष्क इसे ध्वनि के रूप में ग्रहण करता है । इस प्रकार कान के विभिन्न अंगों के संचालन के माध्यम से हम ध्वनि सुन पाते हैं।


संजीवनी से कम नहीं एलोवेरा, - Street Ayurveda\nसुबह सुबह खाली पेट इसका दो चार चम्मच सेवन करने से व्यक्ति दिन भर चुस्त रहता है और साथ ही साथ रोग प्रतिरोधक क्षमता बढ़ जाती है.\nएलोवेरा के बारे में ऐसी कई बातें आपने लोगों के मुंह से सुनी होगी। एलोवेरा एक औषधीय पौधा है जिसके फायदों के बारे में शायद आज हर कोई जानता है। स्‍वामी रामदेव तो एलोवेरा को आयुर्वेद की संजीवनी कहते हैं। स्किन केयर से लेकर बालों की खूबसूरती तक और घाव को भरने से लेकर पेट की प्रॉब्‍लम्‍स तक एलोवेरा का कोई जवाब नहीं है। एलोवेरा का जूस पीने से बॉडी में होने वाली पोषक तत्‍वों की कमी को पूरा किया जा सकता है। इसमें अमीनो एसिड की मात्रा भरपूर रहती है और विटामिन 12 की मौजूदगी से बॉडी की इम्‍यूनिटी मजबूत बनी रहती है।\nक्‍या सच में एलोवेरा हेल्‍थ के लिए अच्‍छा होता है?\nक्‍या हेल्‍दी रहने के लिए रोजाना हमें एलोवेरा जूस पीना चाहिए?\nऐसे की कुछ सवाल शायद आपके मन में भी आते होगें। ऐसे ही कुछ सवालों के जवाब जानने के लिए हमने Gympik’s के एक्‍सपर्ट Nutritionist Sujetha Shetty से बात की तब उन्‍होंने हमें बताया कि ”एलोवेरा हमें कई हेल्‍थ बेनिफिट्स देता हैं, ये एक एंटी-ऑक्सीडेंट है, जो इम्‍यूनिटी को स्‍ट्रॉग कर शरीर में होने वाली बीमारियों के खिलाफ एक कवच प्रदान करता है। इसमें मौजूद फाइटोन्यूट्रिएंट्स के कारण यह बॉडी की डिटॉक्‍स करने में हेल्‍प करता है। इसके अलावा यह इंटेस्टाइनल फ्लोरा को बैलेंस कर आतों के हेल्‍थ को बनाए रखता है।”\nअगर आप जोड़ों के दर्द से परेशान हैं तो आप ताजा एलोवेरा जैल को निकाल कर अपने जोड़ों पर लगाएं। आपको दर्द से राहत मिलेगी। तो अगली बार जब भी आपको जोड़ों में दर्द महसूस हो तो एलोवेरा जैललगाएं।\nएलोवेरा से छोटे-मोटे घाव डॉक्‍टर द्वारा दी गई दवाओं से जल्‍दी ठीक हो जाते हैं। एलोवेरा में एंटी-बैक्‍टीरियल तत्‍व के अलावा विटामिन और मिनरल्‍स भी काफी मात्रा में होते है। इससे स्किन में जलन और लाल चकत्‍तों में आराम मिलता है।\nमोटापे से छुटकारा दिलाएं\nअगर आप भी वर्कआउट और डाइट चार्ट को फालों करते-करते थक गई हैं तो एलोवेरा जैल लें। यह औषधि नेचुरल तरीके से वजन कम करने में आपकी हेल्‍प करेगी। एलोवेरा जूस रोजाना पीने से एनर्जी लेवल बढ़ता है और वजन कंट्रोल में रहता है।\nआजकल कंप्यूटर के सामने घंटों बैठे रहने पर, टीवी को लगातार देखने या नींद ना पूरी होने से आंखों की समस्याएं होने लगती हैं। ऐसे में एलोवेरा जैल को आंखों पर लगाने से आराम मिलता है। साथ ही जलन से भी छुटकारा मिलेगा।\nडाइजेशन बनाएं दुरूस्‍त\nएलोवेरा जूस पीने से पेट की कई रोग दूर होते हैं। यह डाइजेशन को मजबूत बनाता है। इसे रोजाना लेने से अपच और कब्‍ज जैसी पेट की समस्‍याएं दूर रहती है। और यह अल्‍सर की प्रॉब्‍लम ठीक करता है।\nस्‍ट्रेच मार्क हटाएं\nमोटापे और प्रेगनेंसी के कारण महिलाओं को स्‍ट्रेच मार्क हो जाते हैं जो दिखने में बेहद ही बुरे लगते हैं ऐसे में एलोवेरा उपयोगी होता है। स्‍ट्रेच मार्क को हल्‍का करने के लिए रोज सुबह एलोवेरा जैल से मसाज करें। यह काफी हद तक आपके स्‍ट्रेच मार्क को कम कर देता है।\nसाइनस से रखें दूर\nसाइनस की समस्‍या पुरुषों की बजाय महिलाओं को अधिक होती है और यह समस्‍या सर्दियों में बहुत बढ़ जाती है। ऐसे में दवा लेना मजबूरी हो जाती है। लेकिन अगर आप एलोवेरा का सेवन करती हैं तो साइनस की समस्‍या से दूर रहा जा सकता हैं।\nडॉ नुस्खे हॉर्स पावर किट या काम सी किट आर्डर करने के लिए नीचे दिए लिंक पर क्लिक करे याCall या Whatsapp 7428858589 करे\nशीघ्रपतन किन कारणों से होता है व इसको जड़ से ख़तम करने के उपाय


अनुच्‍छेद 370 हटने से सुषमा स्‍वराज का सपना पूरा हुआ : प्रधानमंत्री मोदी\nAug 13 2019 7:03PM\nBy Digital Live News Desk | Updated Date: Aug 13 2019 10:26PM\nनयी दिल्‍ली : प्रधानमंत्री नरेंद्र मोदी ने पूर्व विदेश मंत्री और भाजपा की दिवंगत नेता सुषमा स्‍वराज को श्रद्धांजलि देते हुए कहा, सुषमा जी के जीवन के अनेक पहलू थे, अनेक पड़ाव थे. उन्‍होंने हर काम को जी जान से किया. सुषमा जी ने हर काम अनुशासन के साथ किया.\nपीएम मोदी ने कहा, सुषमा जी हमेशा अनुच्छेद 370 के बारे में बात करती थी और जब जम्‍मू-कश्‍मीर से इसे हटाया गया तो उन्‍हें काफी खुशी हुई. जम्‍मू-कश्‍मीर से अनुच्‍छेद 370 के हटने से सुषमा जी का सपना पूरा हुआ. मालूम हो सुषमा स्‍वराज ने अपने आखिरी ट्वीट में अनुच्‍छेद 370 हटाये जाने को लेकर केंद्र सरकार को बधाई दी थी.\nपीएम मोदी ने कहा, सुषमा जी के मन मंदिर में कृष्‍ण बसते थे. वो कृष्ण की भक्त थीं और जब भी मुझे मिलती तो 'जय श्री कृष्णा' बोल कर अभिवादन करती थीं, मैं 'जय द्वारकाधीश' बोलकर जवाब देता था. उनके साथ एक निकट साथी के रूप में काम करते हुए, अनेक घटनाओं के हम साक्षी हैं. जो भी काम मिले उसे जी-जान से करना और व्यक्तिगत जीवन में बहुत ऊंचाई हासिल करने के बाद भी करना. कार्यकर्ताओं के लिए इससे बड़ी प्रेरणा नहीं हो सकती.\nपीएम मोदी ने कहा, सुषमा स्‍वराज अपने विचारों की पक्की थीं और उसी के अनुसार जीने का प्रयास भी करती थीं. कई बार अगर कोई मंत्री नहीं रहता है तो उनका मकान खाली कराने में सरकार को सालों लगते हैं, कोर्ट-कचहरी तक हो जाती हैं, लेकिन उन्होंने खुद सबकुछ समेट लिया था. वह खुद ही जल्दी से अपने घर में शिफ्ट हो गई थीं.\n* सुषमा स्वराज ने विदेश मंत्रालय को आम लोगों से जोड़ दिया था : मोदी\nप्रधानमंत्री नरेन्द्र मोदी ने मंगलवार को कहा कि सुषमा स्वराज ने एक विदेश मंत्री के रूप में प्रोटोकॉल से बंधे रहने वाले विदेश मंत्रालय को आम लोगों से जोड़ दिया था.\nमोदी ने यहां एक श्रद्धांजलि सभा में कहा कि उन्होंने (स्वराज) उनसे संयुक्त राष्ट्र में अपना पहला भाषण पहले से तैयार मूलपाठ (टेक्स्ट) से देने का अनुरोध किया था. प्रधानमंत्री ने कहा कि उन्होंने उनसे बहुत कुछ सीखा था और पहली बार प्रधानमंत्री पद संभालने के बाद 2014 में संयुक्त राष्ट्र महासभा में अपने पहले भाषण के बारे में उनसे बात की थी। मोदी ने कहा, स्वराज ने पूछा कि आपका भाषण कहां है, तो मैंने कहा कि मैं अपने भाषण कभी नहीं लिखता हूं क्योंकि मुझे यह मुश्किल लगता है.\nप्रधानमंत्री ने बताया, इस पर स्वराज ने कहा, ऐसा नहीं होता है भाई. आपको दुनिया के सामने भारत के बारे में बोलना है. आप अपनी इच्छानुसार नहीं बोल सकते. मैं प्रधानमंत्री था और वह विदेश मामलों के मंत्रालय का कामकाज संभालने वाली मेरी सहयोगी थीं.\nमोदी ने कहा कि उन्होंने एक लंबी यात्रा की थी और ‘नवरात्र' के कारण उपवास पर भी थे लेकिन उन्होंने जोर देकर कहा कि वह अपने विचारों को साझा करें. उन्होंने कहा कि मंत्रालय ने फिर उनके लिए एक भाषण तैयार किया.\nप्रधानमंत्री ने कहा कि स्वराज मंत्रालय से संबंधित या विदेशों में भारतीयों के सामने आने वाली समस्याओं पर तुरन्त कार्यवाही करती थी. गृह मंत्री अमित शाह, रक्षा मंत्री राजनाथ सिंह, पार्टी के कार्यकारी अध्यक्ष जे पी नड्डा समेत भाजपा के कई नेताओं और कांग्रेस के नेता आनंद शर्मा, तृणमूल कांग्रेस के दिनेश त्रिवेदी, बीजद के पिनाकी मिश्र, लोजपा के रामविलास पासवान, शिवसेना के अरविंद सावंत और विपक्षी नेता शरद यादव उन लोगों में शामिल थे जिन्होंने श्रद्धांजलि सभा में अपने विचार रखे.\nTags:#PM Narendra Modi#condolence meet#former Union Minister#BJP leader#Sushma Swaraj#Delhi


विचार वीथी: उसकी रोटी\nबालो को पता था कि अभी बस के आने में बहुत देर है। फिर भी पल्ले से पसीना पोंछते हुए उसकी आँखें बार - बार सड़क की तरफ उठ जाती थीं। नकोदर रोड के उस हिस्से में आसपास कोई छायादार पेड़ भी नहीं था। वहाँ की जमीन भी बंजर और ऊबड़ - खाबड़ थी । खेत वहाँ से तीस - चालीस गज के फासले से शुरू होते थे। और खेतों में भी उन दिनों कुछ नहीं था। $फसल कटने के बाद सिर्फ जमीन की गोड़ाई ही की गयी थी। इसलिए चारों तरफ बस मटियालापन ही नजर आता था। गरमी से पिघली हुई नकोदर रोड का हल्का सुरमई रंग ही उस मटियालेपन से जरा अलग था। जहाँ बालो खड़ी थी वहाँ से थोड़े फासले पर एक लकड़ी का खोखा था। उसमें पानी के दो बड़े - बड़े मटकों के पास बैठा एक अधेड़ - सा व्यक्ति ऊँघ रहा था। ऊँघ में वह आगे को गिरने को होता तो सहसा झटका खाकर सँभल जाता। फिर आसपास के वातावरण पर एक उदासी सी नज़र डालकर और अंगोछे से गले का पसीना पोंछकर वैसे ही ऊँघने लगता। एक तरफ अढ़ाई तीन फुट में खोखे की छाया फैली थी और एक भिखमंगा जिसकी दाढ़ी काफी बढ़ी हुई थी। खोखे से टेक लगाये ललचाई आँखों से बालो के हाथों की तरफ देख रहा था। उसके पास ही एक कुत्ता दुबककर बैठा था,और उसकी नज़र भी बालो के हाथों की तरफ थी।\nबालो ने हाथ की रोटी को मैले आँचल में लपेट रखा था। वह उसे बद नज़र से बचाये रखना चाहती थी। रोटी वह अपने पति सुच्चासिंह ड्राइवर के लिए लायी थी। मगर देर हो जाने से सुच्चासिंह की बस निकल गयी थी और वह अब इस इन्तज़ार में खड़ी थी कि बस नकोदर से होकर लौट आये,तो वह उसे रोटी दे दे। वह जानती थी कि उसके वक्त पर न पहुँचने से सुच्चासिंह को बहुत गुस्सा आया होगा। वैसे ही उसकी बस जालन्धर से चलकर दो बजे वहाँ आती थी। और उसे नकोदर पहुँचकर रोटी खाने में तीन - साढ़े तीन बज जाते थे। वह उसकी रात की रोटी भी उसे साथ ही देती थी जो वह आखिरी फेरे में नकोदर पहुँचकर खाता था। सात दिन में छ: दिन सुच्चासिंह की ड्यूटी रहती थी,और छहों दिन वही सिलसिला चलता था। बालो एक - सवा एक बजे रोटी लेकर गाँव से चलती थी और धूप में आधा कोस तय करके दो बजे से पहले सडक़ के किनारे पहुँच जाती थी। अगर कभी उसे दो - चार मिनट की देर हो जाती तो सुच्चासिंह किसी न किसी बहाने बस को वहाँ रोके रखता मगर उसके आते ही उसे डाँटने लगता कि वह सरकारी नौकर है। उसके बाप का नौकर नहीं कि उसके इन्तजार में बस खड़ी रखा करे। वह चुपचाप उसकी डाँट सुन लेती और उसे रोटी दे देती।\nमगर आज वह दो - चार मिनट की नहीं, दो - अढ़ाई घंटे की देर से आयी थी। यह जानते हुए भी कि उस समय वहाँ पहुँचने का कोई मतलब नहीं। वह अपनी बेचैनी में घर से चल दी थी। उसे जैसे लग रहा था कि वह जितना वक्त सडक के किनारे इन्तजार करने में बिताएगी, सुच्चासिंह की नाराजगी उतनी ही कम हो जाएगी। यह तो निश्चित ही था कि सुच्चासिंह ने दिन की रोटी नकोदर के किसी तन्दूर में खा ली होगी। मगर उसे रात की रोटी देना जरूरी था और साथ ही वह सारी बात बताना भी जिसकी वजह से उसे देर हुई थी। वह पूरी घटना को मन ही मन दोहरा रही थी और सोच रही थी कि सुच्चासिंह से बात किस तरह कही जाए कि उसे सब कुछ पता भी चल जाए और वह खामखाह तैश में भी न आये। वह जानती थी कि सुच्चासिंह का गुस्सा बहुत खराब है और साथ ही यह भी कि जंगी से उलटा - सीधा कुछ कहा जाए तो वह बगैर गंड़ासे के बात नहीं करता।\nजंगी के बारे में बहुत - सी बातें सुनी जाती थीं। पिछले साल वह साथ के गाँव की एक मेहरी को भगाकर ले गया था और न जाने कहाँ ले जाकर बेच आया था। फिर नकोदर के पंडित जीवाराम के साथ उसका झगड़ा हुआ तो उसे उसने कत्ल करवा दिया। गाँव के लोग उससे दूर - दूर रहते थे, मगर उससे बिगाड़ नहीं रखते थे। मगर उस आदमी की लाख बुराइयाँ सुनकर भी उसने यह कभी नहीं सोचा था कि वह इतनी गिरी हुई हरकत भी कर सकता है कि चौदह साल की जिन्दां को अकेली देखकर उसे छेडने की कोशिश करे। वह यूँ भी जिन्दां से तिगुनी उम्र का था और अभी साल भर पहले तक उसे बेटी - बेटी कहकर बुलाया करता था। मगर आज उसकी इतनी हिम्मत पड़ गयी कि उसने खेत में से आती जिन्दां का हाथ पकड़ लिया\nउसने जिन्दां को नन्ती के यहाँ से उपले माँग लाने को भेजा था। इनका घर खेतों के एक सिरे पर था और गाँव के बाकी घर दूसरे सिरे पर थे। वह आटा गूँधकर इन्तजार कर रही थी कि जिन्दां उपले लेकर आये, तो वह जल्दी से रोटियाँ सेंक ले जिससे बस के वक्त से पहले सडक़ पर पहुँच जाए। मगर जिन्दां आयी, तो उसके हाथ खाली थे और उसका चेहरा हल्दी की तरह पीला हो रहा था। जब तक जिन्दां नहीं आयी थी। उसे उस पर गुस्सा आ रहा था। मगर उसे देखते ही उसका दिल एक अज्ञात आशंका से काँप गया।\n- क्या हुआ है जिन्दो, ऐसे क्यों हो रही है ? उसने ध्यान से उसे देखते हुए पूछा।\n- ख़सम खानी,कुछ बताएगी भी,क्या बात हुई है?\n- किसी ने कुछ कहा है तुझसे? उसने अब उसके सिर पर हाथ फेरते हुए पूछा।\n- तू मुझे उपले - वुपले लेने मत भेजा कर। जिन्दां रोने के बीच उखड़ी - उखड़ी आवाज में बोली। मैं आज से घर से बाहर नहीं जाऊँगी। मुआ जंगी आज मुझसे कहता था.... और गला रुँध जाने से वह आगे कुछ नहीं कह सकी।\n- क्या कहता था जंगी तुझसे .... बता .... बाल.... वह जैसे एक बोझ के नीचे दबकर बोलीं। ख़सम खानी, अब बोलती क्यों नहीं?\n- वह कहता था, जिन्दां सिसकती रही। चल जिन्दां अन्दर चलकर शरबत पी ले। आज तू बहुत सोहणी लग रही है।\n- मुआ कमज़ात! वह सहसा उबल पड़ी। मुए को अपनी माँ रंडी नहीं सोहणी लगती। मुए की नजर में कीड़े पड़ें। निपूते, तेरे घर में लडक़ी होती, तो इससे बड़ी होती। तेरे दीदे फटें! फिर तूने क्या कहा ?\n- मैंने कहा चाचा, मुझे प्यास नहीं है। जिन्दां कुछ सँभलने लगी।\n- कहने लगा प्यास नहीं है, तो भी एक घूँट पी लेना। चाचा का शरबत पिएगी तो याद करेगी। और मेरी बाँह पकडक़र खींचने लगा।\n- हाय रे मौत -मरे, तेरा कुछ न रहे, तेरे घर में आग लगे। आने दे सुच्चासिंह को। मैं तेरी बोटी - बोटी न नुचवाऊँ तो कहना। जल मरे! तू सोया सो ही जाए।\n-मैं बाँह छुड़ाने लगी तो मुझे मिठाई का लालच देने लगा। मेरे हाथ से उपले वहीं गिर गये। मैंने उन्हें वैसे ही पड़े रहने दिया और बाँह छुड़ाकर भाग आयी।\n- और तो नहीं कुछ कहा उसने।\n- जब मैं थोड़ी दूर निकल आयी तो पीछे से ही - ही करके बोला - बेटी, तू बुरा तो नहीं मान गयी? अपने उपले तो उठाकर ले जा। मैं तो तेरे साथ हँसी कर रहा था। तू इतना भी नहीं समझती ? चल, आ इधर। नहीं आती, तो मैं आज तेरे घर आकर तेरी बहन से शिकायत करूँगा कि जिन्दां बहुत गुस्ताख़ हो गयी है। कहा नहीं मानती। .... मगर मैंने उसे न जवाब दिया, न मुड़कर उसकी तरफ देखा। सीधी घर चली आयी।\n- अच्छा किया। मैं मुए की हड्डी - पसली एक कराकर छोड़ूँगी। तू आने दे सुच्चासिंह को। मैं अभी जाकर उससे बात करूँगी। इसे यह नहीं पता कि जिन्दां सुच्चा सिंह ड्राइवर की साली है, जरा सोच - समझकर हाथ लगाऊँ। फिर कुछ सोचकर उसने पूछा- वहाँ तुझे और किसी ने तो नहीं देखा?\n- नहीं। खेतों के इस तरफ आम के पेड़ के नीचे राधू चाचा बैठा था। उसने देखकर पूछा कि बेटी- इस वक्त धूप में कहाँ से आ रही है, तो मैंने कहा कि बहन के पेट में दर्द था। हकीमजी से चूरन लाने गयी थी।\n- अच्छा किया। मुआ जंगी तो शोहदा है। उसके साथ अपना नाम जुड़ जाए तो अपनी ही इज़्ज़त जाएगी। उस सिर - जले का क्या जाना है? लोगों को तो करने के लिए बात चाहिए।\nउसके बाद उपले लाकर खाना बनाने में उसे काफी देर हो गयी। जिस वक्त उसने कटोरे में आलू की तरकारी और आम का अचार रखकर उसे रोटियों के साथ खद्दर के टुकड़े में लपेटा। उसे पता था कि दो कब के बज चुके हैं और वह दोपहर की रोटी सुच्चासिंह को नहीं पहुँचा सकती। इसलिए वह रोटी रखकर इधर - उधर के काम करने लगी। मगर जब बिलकुल खाली हो गयी तो उससे यह नहीं हुआ कि बस के अन्दाजे से घर से चले। मुश्किल से साढ़े तीन - चार ही बजे थे कि वह चलने के लिए तैयार हो गयी।\n- बहन, तू कब तक आएगी ? जिन्दां ने पूछा।\n- दिन ढलने से पहले ही आ जाऊँगी।\n- जल्दी आ जाना। मुझे अकेले डर लगेगा।\n- डरने की क्या बात है ? वह दिखावटी साहस के साथ बोली - किसकी हिम्मत है जो तेरी तरफ आँख उठाकर भी देख सके ? सुच्चासिंह को पता लगेगा तो वह उसे कच्चा ही नहीं चबा जाएगा। वैसे मुझे ज़्यादा देर नहीं लगेगी। साँझ से पहले ही घर पहुँच जाऊँगी। तू ऐसा करना कि अन्दर से साँकल लगा लेना। समझी। कोई दरवाजा खटखटाए तो पहले नाम पूछ लेना। फिर उसने जरा धीमे स्वर में कहा - और अगर जंगी आ जाए, और मेरे लिए पूछे कि कहाँ गयी है। तो कहना कि सुच्चासिंह को बुलाने गयी है। समझी ... पर नहीं। तू उससे कुछ नहीं कहना। अन्दर से जवाब ही नहीं देना समझी।\nवह दहलीज के पास पहुँची तो जिन्दां ने पीछे से कहा- बहन, मेरा दिल धडक़ रहा है।\n- तू पागल हुई है। उसने उसे प्यार के साथ झिडक दिया - साथ गाँव है, फिर डर किस बात का है ? और तू आप भी मुटियार है। इस तरह घबराती क्यों है?\nमगर जिन्दां को दिलासा देकर भी उसकी अपनी तसल्ली नहीं हुई। सडक़ के किनारे पहुँचने के वक्त से ही वह चाह रही थी कि किसी तरह बस जल्दी से आ जाए जिससे वह रोटी देकर झटपट जिन्दां के पास वापस पहुँच जाए।\n- वीरा, दो बजे वाली बस को गये कितनी देर हुई है? उसने भिखमंगे से पूछा जिसकी आँखें अब भी उसके हाथ की रोटी पर लगी थीं। धूप की चुभन अभी कम नहीं हुई थी, हालाँकि खोखे की छाया अब पहले से काफी लम्बी हो गयी थी। कुत्ता प्याऊ के त$ख्ते के नीचे पानी को मुँह लगाकर अब आसपास चक्कर काट रहा था।\n- पता नहीं भैणा, भिखमंगे ने कहा - कई बसें आती हैं। कई जाती हैं। यहाँ कौन घड़ी का हिसाब है!\nबालो चुप हो रही। एक बस अभी थोड़ी ही देर पहले नकोदर की तरफ गयी थी। उसे लग रहा था धूल के फैलाव के दोनों तरफ दो अलग - अलग दुनिया हैं। बसें एक दुनिया से आती हैं और दूसरी दुनिया की तरफ चली जाती हैं। कैसी होंगी वे दुनियाँ जहाँ बड़े - बड़े बाजार हैं, दुकानें हैं, और जहाँ एक ड्राइवर की आमदनी का तीन - चौथाई हिस्सा हर महीने खर्च हो जाता है ? देवी अक्सर कहा करता था कि सुच्चासिंह ने नकोदर में एक रखैल रख रखी है। उसका कितना मन होता था कि वह एक बार उस औरत को देखे। उसने एक बार सुच्चासिंह से कहा भी था कि उसे वह नकोदर दिखा दे पर सुच्चासिंह ने डाँटकर जवाब दिया था - क्यों, तेरे पर निकल रहे हैं ? घर में चैन नहीं पड़ता। सुच्चासिंह वह मरद नहीं है कि औरत की बाँह पकडक़र उसे सडक़ों पर घुमाता फिरे। घूमने का ऐसा ही शौक है तो दूसरा खसम कर ले। मेरी तरफ से तुझे खुली छुट्टी है।\nउस दिन के बाद वह यह बात जबान पर भी नहीं लायी थी। सुच्चासिंह कैसा भी हो। उसके लिए सब कुछ वही था। वह उसे गालियाँ दे लेता था। मार - पीट लेता था फिर भी उससे इतना प्यार तो करता था कि हर महीने तनख़ाह मिलने पर उसे बीस रुपये दे जाता था। लाख बुरी कहकर भी वह उसे अपनी घरवाली तो समझता था! जबान का कड़वा भले ही हो पर सुच्चासिंह दिल का बुरा हरगिज नहीं था। वह उसके जिन्दां को घर में रख लेने पर अक्सर कुढ़ा करता था। मगर पिछले महीने खुद ही जिन्दां के लिए काँच की चूडिय़ाँ और अढ़ाई गज़ मलमल लाकर दे गया था।\nएक बस धूल उड़ाती आकाश के उस छोर से इस तरफ को आ रही थी। बालो ने दूर से ही पहचान लिया कि वह सुच्चासिंह की बस नहीं है। फिर भी बस जब तक पास नहीं आ गयी। वह उत्सुक आँखों से उस तरफ देखती रही। बस प्याऊ के सामने आकर रुकी। एक आदमी प्याज और शलगम का गट्ठर लिये बस से उतरा। फिर कंडक्टर ने जोर से दरवाजा बन्द किया और बस आगे चल दी। जो आदमी बस से उतरा था। उसने प्याऊ के पास जाकर प्याऊ वाले को जगाया और चुल्लू से दो लोटे पानी पीकर मूँछें साफ करता हुआ अपने गट्ठर के पास लौट आया।\n- वीरा, नकोदर से अगली बस कितनी देर में आएगी ? बालो ने दो कदम आगे जाकर उस आदमी से पूछ लिया।\n- घंटे - घंटे के बाद बस चलती है, माई। वह बोला - तुझे कहाँ जाना है ?\n- जाना नहीं है वीरा, बस का इन्तजार करना है। सुच्चासिंह ड्राइवर मेरा घरवाला है। उसे रोटी देनी है।\n- ओ सुच्चा स्यों! और उस आदमी के होंठों पर खास तरह की मुस्कराहट आ गयी।\n- तू उसे जानता है?\n- उसे नकोदर में कौन नहीं जानता?\nबालो को उसका कहने का ढंग अच्छा नहीं लगा इसलिए वह चुप हो रही। सुच्चासिंह के बारे में जो बातें वह खुद जानती थी। उन्हें दूसरों के मुँह से सुनना उसे पसन्द नहीं था। उसे समझ नहीं आता था कि दूसरों को क्या हक है कि वे उसके आदमी के बारे में इस तरह बात करें?\n- सुच्चासिंह शायद अगली बस लेकर आएगा ? वह आदमी बोला।\n- हाँ! इसके बाद अब उसी की बस आएगी।\n- बड़ा जालिम है जो तुझसे इस तरह इन्तजार कराता है।\n- चल वीरा, अपने रास्ते चल! बालो चिढक़र बोली - वह क्यों इन्तजार कराएगा? मुझे ही रोटी लाने में देर हो गयी थी जिससे बस निकल गयी। वह बेचारा सवेरे से भूखा बैठा होगा।\n- भूखा, कौन सुच्चा स्यों। और वह व्यक्ति दाँत निकालकर हँस दिया। बालो ने मुँह दूसरी तरफ कर लिया। या साईं सच्चे! कहकर उस आदमी ने अपना गट्ठर सिर पर उठा लिया और खेतों की पगडंडी पर चल दिया। बालो की दाईं टाँग सो गयी थी। उसने भार दूसरी टाँग पर बदलते हुए एक लम्बी साँस ली और दूर तक के वीराने को देखने लगी।\nन जाने कितनी देर बाद आकाश के उसी कोने से उसे दूसरी बस अपनी तरफ आती नजर आयी। तब तक खड़े - खड़े उसके पैरों की एडियाँ दुखने लगी थीं। बस को देखकर वह पोटली का कपड़ा ठीक करने लगी। उसे अफसोस हो रहा था कि वह रोटियाँ कुछ और देर से बनाकर क्यों नहीं लायी, जिससे वे रात तक कुछ और ताजा रहतीं। सुच्चासिंह को कड़ाह परसाद का इतना शौक है। उसे क्यों यह ध्यान नहीं आया कि आज थोड़ा कड़ाह परसाद ही बनाकर ले आये ... ख़ैर, कल गुर परब है। कल जरूर कड़ाह परसाद बनाकर लाएगी।\nपीछे गर्द की लम्बी लकीर छोड़ती हुई बस पास आती जा रही थी। बालो ने बीस गज दूर से ही सुच्चासिंह का चेहरा देखकर समझ लिया कि वह उससे बहुत नाराज है। उसे देखकर सुच्चासिंह की भवें तन गयी थीं और निचले होंठ का कोना दाँतों में चला गया था। बालो ने धडक़ते दिल से रोटी वाला हाथ ऊपर उठा दिया। मगर बस उसके पास न रुककर प्याऊ से जरा आगे जाकर रुकी।\nदो - एक लोग वहाँ बस से उतरने वाले थे। कंडक्टर बस की छत पर जाकर एक आदमी की साइकिल नीचे उतारने लगा। बालो तेजी से चलकर ड्राइवर की सीट के बराबर पहुँच गयी।\n- सुच्चा स्यां! उसने हाथ ऊँचा उठाकर रोटी अन्दर पहुँचाने की चेष्टा करते हुए कहा- रोटी ले ले।\n- हट जा, सुच्चासिंह ने उसका हाथ झटककर पीछे हटा दिया।\n- सुच्चा स्यां, एक मिनट नीचे उतरकर मेरी बात सुन ले। आज एक खास वजह हो गयी थी। नहीं तो मैं।\n- बक नहीं, हट जा यहाँ से। कहकर सुच्चासिंह ने कंडक्टर से पूछा कि वहाँ का सारा सामन उतर गया है या नहीं।\n- बस एक पेटी बाकी है, उतार रहा हूँ, कंडक्टर ने छत से आवाज दी।\n- सुच्चा स्यां, मैं दो घंटे से यहाँ खड़ी हूँ। बालो ने मिन्नत के लहजे में कहा - तू नीचे उतरकर मेरी बात तो सुन ले।\n- उतर गयी पेटी सुच्चासिंह ने फिर कंडक्टर से पूछा।\n- हाँ, चलो। पीछे से कंडक्टर की आवाज आयी।\n- सुच्चा स्यां! तू मुझ पर नाराज हो ले, पर रोटी तो रख ले। तू मंगलवार को घर आएगा तो मैं तुझे सारी बात बताऊँगी। बालो ने हाथ और ऊँचा उठा दिया।\n- मंगलवार को घर आएगा तेरा। और एक मोटी - सी गाली देकर सुच्चासिंह ने बस स्टार्ट कर दी।\nदिन ढलने के साथ - साथ आकाश का रंग बदलने लगा था। बीच - बीच में कोई एकाध पक्षी उड़ता हुआ आकाश को पार कर जाता था। खेतों में कहीं - कहीं रंगीन पगडिय़ाँ दिखाई देने लगी थीं। बालो ने प्याऊ से पानी पिया और आँखों पर छींटे मारकर आँचल से मुँह पोंछ लिया। फिर प्याऊ से कुछ फासले पर जाकर खड़ी हो गयी। वह जानती थी। अब सुच्चासिंह की बस जालन्धर से आठ - नौ बजे तक वापस आएगी। क्या तब तक उसे इन्तजार करना चाहिए। सुच्चासिंह को इतना तो करना चाहिए था कि उतरकर उसकी बात सुन लेता। उधर घर में जिन्दां अकेली डर रही होगी। मुआ जंगी पीछे किसी बहाने से आ गया तो ? सुच्चासिंह रोटी ले लेता तो वह आधे घंटे में घर पहुँच जाती। अब रोटी तो वह बाहर कहीं न कहीं खा ही लेगा मगर उसके गुस्से का क्या होगा? सुच्चासिंह का गुस्सा बेजा भी तो नहीं है। उसका मेहनती शरीर है और उसे कसकर भूख लगती है। वह थोड़ी और मिन्नत करती तो वह जरूर मान जाता। पर अब प्याऊ वाला प्याऊ बन्द कर रहा था। भिखमंगा भी न जाने कब का उठकर चला गया था। हाँ, कुत्ता अब भी वहाँ आसपास घूम रहा था। धूप ढल रही थी और आकाश में उड़ते चिडियों के झुंड सुनहरे लग रहे थे। बालो को सडक के पार तक फैली अपनी छाया बहुत अजीब लग रही थी। पास के किसी खेत में कोई गभरू जवान खुले गले से माहिया गा रहा था\nबोलण दी थां कोई नां\nउस रोग दा नां कोई नां।\nमाहिया की वह लय बालो की रग - रग में बसी हुई थी। बचपन में गरमियों की शाम को वह और बच्चों के साथ मिलकर रहट के पानी की धार के नीचे नाच - नाचकर नहाया करती थी तब भी माहिया की लय इसी तरह हवा में समाई रहती थी। साँझ के झुटपुटे के साथ उस लय का एक खास ही सम्बन्ध था। फिर ज्यों - ज्यों वह बड़ी होती गयी। जिन्दगी के साथ उस लय का सम्बन्ध और गहरा होता गया। उसके गाँव का युवक लाली था जो बड़ी लोच के साथ माहिया गाया करता था। उसने कितनी बार उसे गाँव के बाहर पीपल के नीचे कान पर हाथ रखकर गाते सुना था। पुष्पा और पारो के साथ वह देर - देर तक उस पीपल के पास खड़ी रहती थी। फिर एक दिन आया जब उसकी माँ कहने लगी कि वह अब बड़ी हो गयी है उसे इस तरह देर - देर तक पीपल के पास नहीं खड़ी रहना चाहिए। उन्हीं दिनों उसकी सगाई की भी चर्चा होने लगी। जिस दिन सुच्चासिंह के साथ उसकी सगाई हुई। उस दिन पारो आधी रात तक ढोलक पर गीत गाती रही थी। गाते - गाते पारो का गला रह गया था फिर भी वह ढोलक छोडने के बाद उसे बाँहों में लिये हुए गाती रही थी.\nबीबी चन्नण दे ओहले ओहले किऊँ खड़ी\nनीं लाडो किऊँ खड़ी\nमैं तां खड़ी सां बाबल जी दे बार\nमैं कनिआ कँवार\nनीं जाइए, किहो जिहा वह लीजिए\nजिऊँ तारिआँ विचों चन्द\nनन्दां विचों कान्हकन्हैया वर लीड़िए!\nवह नहीं जानती थी कि उसका वर कौन है, कैसा है, फिर भी उसका मन कहता था कि उसके वर की सूरत - शक्ल ठीक वैसी ही होगी जैसी कि गीत की कडियाँ सुनकर सामने आती हैं। सुहागरात को जब सुच्चासिंह ने उसके चेहरे से घूँघट हटाया तो उसे देखकर लगा कि वह सचमुच बिलकुल वैसा ही कान्ह - कन्हैया वर पा गयी है। सुच्चासिंह ने उसकी ठोड़ी ऊँची की तो न जाने कितनी लहरें उसके सिर से उठकर पैरों के नाख़ूनों में जा समाईं। उसे लगा कि जिन्दगी न जाने ऐसी कितनी सिहरनों से भरी होगी जिन्हें वह रोज - रोज महसूस करेगी और अपनी याद में सँजोकर रखती जाएगी।\n- तू हीरे की कणी है, हीरे की कणी। सुच्चासिंह ने उसे बाँहों में भरकर कहा था।\nउसका मन हुआ था कि कहे - यह हीरे की कणी तेरे पैर की धूल के बराबर भी नहीं है, मगर वह शरमाकर चुप रह गयी थी।\n- माई, अँधेरा हो रहा है। अब घर जा। यहाँ खड़ी क्या कर रही है ? प्याऊ वाले ने चलते हुए उसके पास रुककर कहा।\n- वीरा, यह बस आठ - नौ बजे तक जालन्धर से लौटकर आ जाएगी न ? बालो ने दयनीय भाव से उससे पूछ लिया।\n- क्या पता कब तक आए ? तू उतनी देर यहाँ खड़ी रहेगी?\n- वीरा, उसकी रोटी जो देनी है।\n- उसे रोटी लेनी होती, तो ले न लेता ? उसका तो दिमाग ही आसमान पर चढ़ा रहता है।\n- वीरा, मर्द कभी नाराज हो ही जाता है। इसमें ऐसी क्या बात है?\n- अच्छा खड़ी रह, तेरी मर्जी। बस नौ से पहले क्या आएगी!\n- चल, जब भी आए।\nप्याऊ वाले से बात करके वह निश्चय खुद ब खुद हो गया जो वह अब तक नहीं कर पायी थी। कि उसे बस के जालन्धर से लौटने तक वहाँ रुकी रहना है। जिन्दां थोड़ा डरेगी। इतना ही तो न जंगी की अब दोबारा उससे कुछ कहने की हिम्मत नहीं पड़ सकती। आखिर गाँव की पंचायत भी तो कोई चीज है। दूसरे की बहन - बेटी पर बुरी नजर रखना मामूली बात है ? सुच्चासिंह को पता चल जाए तो वह उसे केशों से पकडक़र सारे गाँव में नहीं घसीट देगा मगर सुच्चासिंह को यह बात न बताना ही शायद बेहतर होगा। क्या पता इतनी - सी बात से दोनों में सिर फुटव्वल हो जाए। सुच्चासिंह पहले ही घर के झंझटों से घबराता है। उसे और झंझट में डालना ठीक नहीं। अच्छा हुआ जो उस वक्त सुच्चासिंह ने बात नहीं सुनी। वह तो अभी कह रहा था कि मंगलवार को घर नहीं आएगा। अगर वह सचमुच न आया तो? और अगर उसने गुस्से होकर घर आना बिलकुल छोड़ दिया तो ? नहीं, वह उसे कभी कोई परेशान करनेवाली बात नहीं बताएगी। सुच्चासिंह ख़ुश रहे, घर की परेशानियाँ वह ख़ुद सँभाल सकती है।\nवह जरा सा सिहर गयी। गाँव का लोटूसिंह अपनी बीबी को छोडक़र भाग गया था। उसके पीछे वह टुकड़े - टुकड़े को तरस गयी थी। अन्त में उसने कुएँ में छलाँग लगाकर आत्महत्या कर ली थी। पानी से फूलकर उसकी देह कितनी भयानक हो गयी थी ?\nउसे थकान महसूस हो रही थी इसलिए वह जाकर प्याऊ के त$ख्ते पर बैठ गयी। अँधेरा होने के साथ - साथ खेतों की हलचल फिर शान्त होती जा रही थी। माहिया के गीत का स्थान अब झींगुरों के संगीत ने ले लिया था। एक बस जालन्धर की तरफ से और एक नकोदर की तरफ से आकर निकल गयी। सुच्चासिंह जालन्धर से आखिरी बस लेकर आता था। उसने पिछली बस के ड्राइवर से पता कर लिया था कि अब जालन्धर से एक ही बस आनी रहती है। अब जिस बस की बत्तियाँ दिखाई देंगी, वह सुच्चासिंह की ही बस होगी। थकान के मारे उसकी आँखें मुँदी जा रही थीं। वह बार - बार कोशिश से आँखें खोलकर उन्हें दूर तक के अँधेरे और उन काली छायाओं पर केन्द्रित करती जो धीरे - धीरे गहरी होती जा रही थीं। जरा सी भी आवाज होती तो उसे लगता कि बस आ रही है और वह सतर्क हो जाती। मगर बत्तियों की रोशनी न दिखाई देने से एक ठंडी साँस भर फिर से निढाल हो रहती। दो - एक बार मुँदी हुई आँखों से जैसे बस की बत्तियाँ अपनी ओर आती देखकर वह चौंक गयी मगर बस नहीं आ रही थी। फिर उसे लगने लगा कि वह घर में है और कोई जोर - जोर से घर के किवाड़ खटखटा रहा है। जिन्दां अन्दर सहमकर बैठी है। उसका चेहरा हल्दी की तरह पीला हो रहा है। हट के बैल लगातार घूम रहे हैं। उनकी घंटियों की ताल के साथ पीपल के नीचे बैठा एक युवक कान पर हाथ रखे माहिया गा रहा है। जोर की धूल उड़ रही है जो धरती और आकाश की हर चीज को ढके ले रही है। वह अपनी रोटी वाली पोटली को सँभालने की कोशिश कर रही है मगर वह उसके हाथ से निकलती जा रही है। प्याऊ पर सूखे मटके रखे हैं जिनमें एक बूँद भी पानी नहीं है। वह बार - बार लोटा मटके में डालती है पर उसे खाली पाकर निराश हो जाती है। उसके पैरों में बिवाइयाँ फूट रही हैं। वह हाथ की उँगली से उन पर तेल लगा रही है मगर लगाते - लगाते ही तेल सूखता जाता है। जिन्दां अपने खुले बाल घुटनों पर डाले रो रही है। कह रही है - तू मुझे छोडक़र क्यों गयी थी? क्यों गयी थी मुझे छोडकर ? हाय, मेरा परांदा कहाँ गया। मेरा परांदा किसने ले लिया ?\n- सुच्चा स्यां! उसने जल्दी से आँखों को मल लिया।\n- तू अब तक घर नहीं गयी? सुच्चासिंह त$ख्ते पर उसके पास ही बैठ गया। बस ठीक प्याऊ के सामने खड़ी थी। उस वक्त उसमें एक सवारी नहीं थी। कंडक्टर पीछे की सीट पर ऊँघ रहा था।\n- मैंने सोचा रोटी देकर ही जाऊँगी। बैठे - बैठे झपकी आ गयी। तुझे आये बहुत देर तो नहीं हुई ?\n- नहीं, अभी बस खड़ी की है। मैंने तुझे दूर से ही देख लिया था। तू इतनी पागल है कि तब से अब तक रोटी देने के लिए यहीं बैठी है ?\n- क्या करती, तू जो कह गया था कि मैं घर नहीं आऊँगा! और उसने पलकें झपककर अपने उमड़ते आँसुओं को सुखा देने की चेष्टा की।\n- अच्छा ला, दे रोटी और घर जा! जिन्दां वहाँ अकेली डर रही होगी। सुच्चासिंह ने उसकी बाँह थपथपा दी और उठ खड़ा हुआ।\nरोटीवाला कटोरा उससे लेकर सुच्चासिंह उसकी पीठ पर हाथ रखे हुए उसे बस के पास तक ले आया। फिर वह उचककर अपनी सीट पर बैठ गया। बस स्टार्ट करने लगा तो वह जैसे डरते - डरते बोली - सुच्चा स्यां, तू मंगल को घर आएगा न?\n- हाँ, आऊँगा। तुझे शहर से कुछ मँगवाना हो तो बता दे।\n- नहीं, मुझे मँगवाना कुछ नहीं है।\nबस घरघराने लगी तो वह दो कदम पीछे हट गयी। सुच्चासिंह ने अपनी दाढ़ी - मूँछ पर हाथ फेरा। एक डकार लिया और उसकी तरफ देखकर पूछ लिया- तू उस वक्त क्या बात बताना चाहती थी?\n- नहीं, ऐसी कोई खास बात नहीं थी। मंगल को घर आएगा ही।\n- अच्छा, अब जल्दी से चली जा, देर न कर। एक मील बाट है ...!\nसुच्चा स्यां, कल गुर परब है। कल मैं तेरे लिए कड़ाह परसाद बनाकर लाऊँगी ...।\n- अच्छा, अच्छा ....।


चंद्रयान3भरेगी गगन में उड़ान, लेकिन chandrayaan-2 की तरह नही होगा इसमें ऑर्बिटर! जाने क्या है खासियत - Idp 24 News National\nHome/National/चंद्रयान3भरेगी गगन में उड़ान, लेकिन chandrayaan-2 की तरह नही होगा इसमें ऑर्बिटर! जाने क्या है खासियत\nचंद्रयान2के बाद अब देश का तीसरा और महत्वाकांक्षी चंद्र मिशन चंद्रयान-3 अगले साल के आखिर तक लॉन्च होगा। चन्द्रयान3को लेकर भारतीय अंतरिक्ष अनुसंधान संगठन के प्रमुख के.सिवन ने बताया कि कोरोना महामारी के चलते लगे लॉकडाउन की वजह से चंद्रयान-3 और देश के पहले मानव अंतरिक्ष मिशन गगनयान समेत कई परियोजनाओं की शुरुआत में देरी हो गई।\nचंद्रयान3में नहीं होगा ऑर्बिटर\nएक गलती की वजह से नही हुआ चन्द्रयान2सफल\nबता दे चंद्रयान-2 आंध्र प्रदेश के श्रीहरिकोटा स्थित सतीश धवन अंतरिक्ष केंद्र से 22 जुलाई, 2019 को रवाना किया गया था। सात सितंबर, 2019 को इसके लैंडर विक्रम को चांद की सतह पर आहिस्ता से उतरना था, मगर यह झटके के साथ उतरा, जिससे प्रयास पूरी तरह सफल नहीं माना जाता है। हालांकि, चंद्रयान-2 का ऑर्बिटर सफलतापूर्वक अपना काम कर रहा है और इसरो को आंकडे़ भेज रहा है।\nमानव रहित मिशन जल्द ही छुएगा आसमान\nसिवन ने बताया कि गगनयान परियोजना के तहत देश के पहले मानवरहित मिशन को इसी साल दिसंबर में भेजे जाने पर काम हो रहा है। यह मिशन मूल रूप से बीते साल दिसंबर में लॉन्च किया जाना था। यह गगनयान की दिशा में उल्लेखनीय कदम साबित होगा।मानव मिशन के लिए हर तकनीक को जांचा-परखा जा रहा है। गगनयान मानव मिशन को 2022 तक लॉन्च किया जाना है। इसके तहत तीन भारतीय अंतरिक्ष में भेजे जाएंगे। फिलहाल, मिशन के लिए चार पायलटों को चुना गया है, जिन्हें रूस में कड़ा प्रशिक्षण दिया जा रहा है।\nChandrayaan3isro K.shivan top news


इस राज्य में सरकारी स्कूल नहीं लेंगे कोई फीस, सीएम ने की घोषणा | career - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nइस राज्य में सरकारी स्कूल नहीं लेंगे कोई फीस, सीएम ने की घोषणा\nसरकारी स्कूल में किसी भी तरह की फीस वसूल नहीं की जाएगी.\nमुख्यमंत्री ने ओपन स्कूल के कक्षा 10 के 31 हज़ार छात्रों के 11वीं कक्षा में प्रोविजनल एडमिशन के लिए भी कहा. क्योंकि इन्हें कोरोना वायरस के चलते प्रमोट नहीं किया जा सका.\nLast Updated: July 26, 2020, 12:33 PM IST\nनई दिल्ली. पंजाब मुख्यमंत्री अमरिंदर सिंह (Punjab Chief Minister Captain Amarinder Singh) ने शनिवार को घोषणा की है कि साल 2020-21 एकेडमिक सेशन के लिए कोई भी सरकारी स्कूल एडमिश, रि-एडमिशन या ट्यूशन शुल्क चार्ज नहीं करेगा. जहां तक प्राइवेट स्कूलों द्वारा शुल्क चार्ज करने की बात है तो सरकार पहले ही कोर्ट जा चुकी है लेकिन सरकारी स्कूल पूरे साल तक कोई भी फीस चार्ज नहीं करेंगे.\nइसके अलावा मुख्यमंत्री ने ओपन स्कूल के कक्षा 10 के 31 हज़ार छात्रों के 11वीं कक्षा में प्रोविजनल एडमिशन के लिए भी कहा. क्योंकि इन्हें कोरोना वायरस के चलते प्रमोट नहीं किया जा सका. मुख्यमंत्री ने कहा कि इनका भविष्य विपरीत तरीके से प्रभावित न हो इसलिए राज्य सरकार ने ऐसा फैसला किया है. हालांकि, एक बार स्थिति सामान्य होने पर उन्हें परीक्षा देनी होगी.\n#AskCaptain एडिशन के दौरान की घोषणा\nयह घोषणा मुख्यमंत्री ने कल #AskCaptain एडिशन के दौरान की. इसके अलावा उन्होंने उन 335 छात्रों के लिए कैश प्राइज़ की भी घोषणा की जिन्हें 12वीं कक्षा में 98 फीसदी अंक मिले थे. फतेहगढ़ साहिब जिले से एक व्यक्ति ने मुख्यमंत्री से कहा कि फीस न जमा कर पाने की वजह से उसकी बेटी का नाम काट दिया गया है. इस पर मुख्यमंत्री ने कहा कि वे जल्द ही वहां के डीसी से बात करेंगे ताकि वे इस मामले में हस्तक्षेप करके बच्चे का नाम फि से स्कूल में लिखा जाना सुनिश्चित करें. उन्होंने कहा कि कोई भी स्कूल इस तरह से स्टूडेंट को हटा नहीं सकता है. अगर जरूरत पड़ी तो स्कूल के खिलाफ कड़ी कार्रवाई की जाएगी.


सिटी मोन्टेसरी स्कूल, लखनऊ के तत्वावधान में विश्व का सबसे बड़ा अन्तर्राष्ट्रीय बाल फिल्म महोत्सव (आई.सी.एफ.एफ.-2020) आगामी 15 से 23 अप्रैल तक सी.एम.एस. कानपुर रोड आडिटोरियम में आयोजित किया जा रहा है। छात्रों व युवाओं के नैतिक, चारित्रिक व आध्यात्मिक विकास को समर्पित इस नौ-दिवसीय अन्तर्राष्ट्रीय बाल फिल्मोत्सव में 102 देशों की चुनिन्दा शैक्षिक बाल फिल्में निःशुल्क प्रदर्शित की जायेंगी। इसके अलावा, फिल्म जगत की दिग्गज हस्तियाँ एवं बाल कलाकार बाल फिल्मोत्सव में पधारकर इसकी गरिमा को बढ़ायेंगे। उक्त जानकारी आज यहाँ आयोजित एक प्रेस कान्फ्रेन्स में प्रख्यात शिक्षाविद् व सी.एम.एस. संस्थापक डा. जगदीश गाँधी ने पत्रकारों को दी एवं इस बाल फिल्मोत्सव के उद्देश्यों पर विस्तार से चर्चा की। इस अवसर पर आई.सी.एफ.एफ.-2020 के फेस्टिवल डायरेक्टर एवं सी.एम.एस. फिल्म्स व रेडियो डिवीजन के हेड श्री वर्गीश कुरियन भी उपस्थित थे।\nप्रेस कान्फ्रेन्स में उपस्थित सी.एम.एस. फिल्म्स डिवीजन के हेड एवं आई.सी.एफ.एफ.-2020 के फेस्टिवल डायरेक्टर श्री वी. कुरियन ने कहा कि लखनऊ व आसपास के क्षेत्रों के बच्चों के लिए साफ-सुथरे, सात्विक एवं शिक्षाप्रद मनोरंजन का पिटारा अब बस खुलने ही वाला है। यह अन्तर्राष्ट्रीय बाल फिल्म महोत्सव सभी के लिए पूर्णतया निःशुल्क है। बाल फिल्मोत्सव में प्रातः 9.00 बजे एवं दोपहर 12.00 बजे से रोजाना दो फिल्म शो आयोजित होंगे तथापि बाल फिल्मों का प्रदर्शन सी.एम.एस. कानपुर रोड के मेन आडिटोरियम के अलावा सात मिनी आडिटोरियम में एक साथ किया जायेगा। बच्चों की सुविधा के लिए विदेशी बाल फिल्मों का हिन्दी व अंग्रेजी रूपान्तरण भी साथ-साथ दिखाया जायेगा।\nश्री कुरियन ने आगे बताया कि लखऩऊ एवं आसपास के क्षेत्रों के लगभग 300 स्कूलों से दो लाख से अधिक बच्चे इस बाल फिल्मोत्सव से लाभान्वित होंगे। अभी तक लगभग लगभग 50,000 से अधिक बच्चों की एडवान्स बुकिंग हो चुकी है। बच्चों को आयोजन स्थल तक लाने एवं वापस उनके स्कूल तक छोड़ने हेतु बसों की निःशुल्क व्यवस्था की गई है।


shirdi sai baba and dussehra haveabig connection know its three special things pur – News18 हिंदी\nसाईं बाबा का हमेशा एक ही मूल मंत्र रहा है और वह है- सबका मालिक एक.\nगुरुवार (Thursday) का दिन साईं बाबा को समर्पित है और अपनी मनोकामना की पूर्ति के लिए लोग इस दिन व्रत (Fast) रखते हैं.\nLast Updated : October 15, 2020, 07:34 IST\nकहते हैं कि शिरडी के साईं बाबा (Shirdi Sai Baba) की जो भी मन से पूजा करता है या फिर उन्हें केवल याद करता है, वह उनकी झोली खुशियों से भर देते हैं. गुरुवार (Thursday) का दिन साईं बाबा को समर्पित है और अपनी मनोकामना की पूर्ति के लिए लोग इस दिन व्रत (Fast) रखते हैं. साईं बाबा की हर कोई पूजा कर सकता है, चाहे वह किसी भी जाति (Caste) या धर्म (Religion) से क्यों न हो, वह हर किसी की मनोकामना पूरी करते हैं. शिरडी के साईं बाबा एक चमत्कारिक संत हैं. कहते हैं कि उनकी समाधि पर जो भी गया झोली भरकर ही लौटा है. क्या आपको पता है कि साईं बाबा का दशहरे या विजयादशमी से एक कनेक्शन जुड़ा है. आइए आपको बताते हैं इस बारे में तीन खास बातें.\nतात्या की मौत\nकहते हैं कि दशहरे के कुछ दिन पहले ही साईं बाबा ने अपने एक भक्त रामचन्द्र पाटिल को विजयादशमी पर 'तात्या' की मौत की बात कही थी. तात्या बैजाबाई के पुत्र थे और बैजाबाई साईं बाबा की परम भक्त थीं. तात्या, साईं बाबा को 'मामा' कहकर संबोधित करते थे, इसी तरह साईं बाबा ने तात्या को जीवनदान देने का निर्णय लिया था.\nजब साईं बाबा को लगा कि अब जाने का समय आ गया है, तब उन्होंने श्री वझे को 'रामविजय प्रकरण' (श्री रामविजय कथासार) सुनाने की आज्ञा दी थी. श्री वझे ने एक सप्ताह प्रतिदिन पाठ सुनाया. तत्पश्चात ही बाबा ने उन्हें आठों प्रहर पाठ करने की आज्ञा दी. श्री वझे ने उस अध्याय की द्घितीय आवृत्ति3दिन में पूर्ण कर दी और इस प्रकार 11 दिन बीत गए. फिर3दिन और उन्होंने पाठ किया. अब श्री वझे बिल्कुल थक गए थे इसलिए उन्हें विश्राम करने की आज्ञा मांगी. बाबा अब बिल्कुल शांत बैठ गए और आत्मस्थित होकर वह अंतिम क्षण की प्रतीक्षा करने लगे.\nसाईं बाबा ने ली समाधि\nसाईं बाबा ने शिर्डी में 15 अक्टूबर 2020 यानि दशहरे के दिन 1918 में समाधि ले ली थी. 27 सितंबर 1918 को साईं बाबा के शरीर का तापमान बढ़ने लगा था. उन्होंने अन्न-जल सब कुछ त्याग दिया था. बाबा के समाधिस्त होने के कुछ दिन पहले तात्या की तबीयत इतनी बिगड़ी कि जिंदा रहना मुमकिन नहीं लग रहा था लेकिन उसकी जगह साईं बाबा 15 अक्टूबर, 1918 को अपने नश्वर शरीर का त्याग कर ब्रह्मलीन हो गए. उस दिन विजयादशमी (दशहरा) का दिन था. (Disclaimer: इस लेख में दी गई जानकारियां और सूचनाएं सामान्य जानकारी पर आधारित हैं. Hindi news18 इनकी पुष्टि नहीं करता है. इन पर अमल करने से पहले संबंधित विशेषज्ञ से संपर्क करें.)undefined\nTags: Religion, Shirdi sai baba\nFIRST PUBLISHED : October 15, 2020, 07:34 IST


व्यापारियों के लिए बिनोमो समर्थन - पैसा बनाने के लिए आसान तरीके\nदिशान शुक्ला रिलीज़ की तारीख - दिसम्बर 3, 2019\nपहले तो, ऐसी साइटें हैं जहाँ अर्जित धन सीधे आपके मोबाइल खाते में स्थानांतरित कर दिया जाता है । दूसरे, फोन से व्यापारियों के लिए बिनोमो समर्थन सीधे पैसा कमाने के आवेदन आते हैं। तीसरा, आप एक इलेक्ट्रॉनिक बटुआ खोल सकते हैं और दूरस्थ अंशकालिक काम के किसी भी तरीके को चुन सकते हैं। 8 अप्रैल 2013 के लिए निफ्टी फ्यूचर्स टिक और डेली प्रोफाइल चार्ट।\nआवेदन में आपके द्वारा लाया गया प्रत्येक व्यक्ति आपको लाभ लाएगा। यह इस बिंदु पर भी आ सकता है कि मुख्य आय दोस्तों के साथ जाएगी। में5सभी कारोबारी दिनों 100% ऑटोमैटिक, मैं का शुद्ध लाभ हुआ था 320 डॉलर 25 संचालन, 21 जीता और5एक हिट दर के साथ खो दिया 81%. यही कारण है, औसत $64 दैनिक लाभ पूरी तरह से निष्क्रिय। द्विआधारी विकल्प बॉस के लिए संकेतक व्यापार का इरादा है बाइनरी विकल्प 15 मिनट की समाप्ति अवधि के साथ। संकेतक में, बीओएसएस रिड्राईजिंग और बिना देरी के एक विकल्प खरीदने का संकेत देता है। डेवलपर्स परीक्षण ने 68,29% की उपज दिखाई।\nअगर आप आम तरीके से अपने सामान के बारे में बताते हैं, तो यह आपके लिए नुकसान वाला हो सकता है। सामान के बारे में बताते समय अगर आप उसमें एक पहचान जोड़ते हैं, तो इससे आपको ग्राहकों की संख्या बढ़ने में मदद मिलेगी। जितने ज़्यादा ग्राहक बढ़ेंगे, उतनी आपकी बिक्री बढ़ेगी, जिससे आपका व्यापार बढ़ेगा। जब ये विज्ञापन पॉप अप करते हैं, तो यह देखने का प्रयास करें कि वे क्या पेशकश कर रहे हैं। वे एक आला है कि आप नल और पर काम करेंगे में अपनी अंतर्दृष्टि हो सकता है।\nख़मेनेई के अलावा ईरानी राष्ट्रपति हसन रूहानी ने भी कई मौकों अमरीकी पाबंदियों के ख़िलाफ़ चीन के समर्थन और सहयोगी की तारीफ़ की है।\nकेले का व्यापारियों के लिए बिनोमो समर्थन छिलका लें और उसके अंदर वाले भाग को प्रभावित जगह पर कुछ मिनट के लिए धीरे-धीरे रगड़ें। बाद में आप साफ पानी से अपना चेहरा धो लें। 1. United breweries Fut - बेचें टारगेट प्राइस- 875 रुपए स्टॉप लॉस- 935 रुपए। इसलिए, गर्म देशों से "विशिष्ट उत्पाद" बेचने वाले व्यवसाय को व्यवस्थित करने के लिए एक बहुत ही वास्तविक कार्य है। यहां मुख्य बात यह है कि एक सप्लायर को ढूंढना है। समस्या यह है कि जो लोग लगातार दूसरे देशों से माल की डिलीवरी के साथ काम कर रहे हैं और सभी दस्तावेजों की तैयारी में मदद कर सकते हैं, वे छोटी मात्रा में कार्गो के साथ सौदा नहीं करते हैं। और वे छोटे दलों को नहीं उठाएंगे। इसलिए, आपको समय और ऊर्जा की खोज में खर्च करना होगा।\nBitcoin नहीं बटुआ यह बनाते हैं यहाँ Cryptonator Multicurrency9से अधिक प्रजातियों cryptocurrency। इस ट्यूटोरियल ने सरल रैखिक मॉडल के निर्माण और प्रशिक्षण के लिए tf.Variable का उपयोग किया। ब्रोकर ट्रेडिंग फ्लोर पर अपने काम को बाधित करने में बिल्कुल रुचिकर नहीं है। यदि दस्तावेज़ आवश्यकताओं को पूरा करते हैं, तो सत्यापन में न्यूनतम समय लगता है।\nछलावरण की यह समग्र धारणा छलावरण के कई वर्गों में से एक है, इस मामले में व्यापारियों के लिए बिनोमो समर्थन छिपाने की कोशिश को छलावरण के क्रायपिसिस रूप के रूप में संदर्भित किया जाता है।\nहमारे हजारों Android एप्पस के विशाल सूची के साथ, हम एप्पस पर समृद्ध संपादकीय कन्टेन्ट प्रदान करते हैं, एवं स्क्रीनशॉट और वीडियो भी प्रदान करते हैं जो हम स्वयं अपने ऑफिस में बनाते हैं। हमारी सभी कन्टेन्ट हमारी सेवाओं के आधार पर तटस्थता के साथ लेखकों की हमारी टीम द्वारा लिखी गई है। यहाँ मुद्रा जोड़े के लिए सहसंबंध तालिका का एक उदाहरण दिया गया है। ध्यान रखें कि ये मान लगातार बदल रहे हैं, इसलिए आपको वर्तमान जानकारी का पालन करने की आवश्यकता है।\nएक संक्षिप्त रूप में, अगर कीमत कार्रवाई बादल नीचे रह जाता है और कीमत लगातार Tenkan लाइन के पास प्रतिरोध की खोज कर रहा है एक मजबूत मंदी की प्रवृत्ति का संकेत मिलता है। इस के विपरीत एक मजबूत तेजी प्रवृत्ति जब कीमत कार्रवाई बादल से ऊपर है और Tenkan की तरह एक समर्थन के रूप में कार्य रहता है। थरथरानवाला स्टोचैस्टिक (रस। Stochastics) - वित्तीय बाजारों में चार्ट का विश्लेषण करने के लिए एक तकनीकी उपकरण, यह अतीत में एक निश्चित अवधि के लिए मूल्य क्षेत्र के सापेक्ष वर्तमान क्षण में उद्धरण की स्थिति को प्रदर्शित करने का एक संकेतक है। स्टोचस्टिक ओ स्केलेटर का उपयोग पूर्वानुमान के लिए किया जाता है, एक ट्रेंड चेंज की शुरुआत के लिए मुख्य सिग्नल दो मूविंग एवरेज का प्रवेश है जो कि ओवरबॉट ज़ोन से 80 के स्तर या ओवरसोल्ड ज़ोन से 20 के लेवल से नीचे है, सिग्नल ज़ोन में एवरेज इंटरसेक्ट करते समय सिग्नल को एम्प्लीफाई किया जाता है।\nचीकिन मनी फ्लो। मनी फ्लो इंडेक्स। वॉल्यूम आरएसआई। वॉल्यूम मूल्य प्रवृत्ति संकेतक। संचय / वितरण। पैसा बनाने के लिए आसान तरीके उसके बाद उन्होंने ओन्येन टॉपिच और मौजूदा ONE बेंटमवेट किकबॉक्सिंग वर्ल्ड चैंपियन अलावेर्दी “बेबीफेस किलर” रामज़ानोव पर भी जीत हासिल की।\nफायदे के पेशे जुलाई 16, 2020\nBitcoin और अन्य क्रिप्टोकुरियों के साथ बाइनरी विकल्प ट्रेड करें मार्च 27, 2020\nStochastic थरथरानवाला और समर्थन / प्रतिरोध संकेतक के साथ Olymp Trade व्यापार में व्यापार कैसे करें मार्च 28, 2020


PAK सेना प्रमुख जनरल बाजवा को लगा 'सुप्रीम' झटका, अब छोड़ना पड़ेगा पद! - pakistan army chief general qamar javed bajwa tenure extension pm imran khan sc crime - AajTak\nPAK सेना प्रमुख जनरल बाजवा को लगा 'सुप्रीम' झटका, अब छोड़ना पड़ेगा पद!\nपाकिस्तानी सुप्रीम कोर्ट ने आर्मी चीफ जनरल बाजवा को ये कहते हुए ज़ोर का झटका दे दिया है कि इमरान सरकार ने उनके कार्यकाल को जो3साल बढ़ाने का प्रस्ताव पास किया है वो नियम के मुताबिक ही नहीं है.\nसुप्रतिम बनर्जी / परवेज़ सागर नई दिल्ली, 28 November 2019\nजनरल बाजवा को लेकर पाक सुप्रीम कोर्ट ने कड़ा फरमान सुनाया है\nजो अब तक कश्मीर में अशांति फैलाने की फिराक में थे, आज खुद उनकी ही शांति छिन गई है. पाकिस्तानी सुप्रीम कोर्ट ने आर्मी चीफ जनरल बाजवा को ये कहते हुए ज़ोर का झटका दे दिया है कि इमरान सरकार ने उनके कार्यकाल को जो3साल बढ़ाने का प्रस्ताव पास किया है वो नियम के मुताबिक ही नहीं है. सुप्रीम कोर्ट के फैसले के बाद पूरे पाकिस्तान में भूचाल आ गया है. पाकिस्तानी सियासतदान और सैन्य अधिकारी सकते में हैं. सबके मन में एक ही सवाल है. अब बाजवा का क्या होगा.\nनहीं बढेगा पाक आर्मी चीफ़ का कार्यकाल\nपाकिस्तान की सुप्रीम कोर्ट ने सेना प्रमुख जनरल क़मर जावेद बाजवा को तीन साल का कार्यकाल बढ़ाने के फैसले को निलंबित कर के पाकिस्तान में भूचाल ला दिया है. ना सिर्फ पाकिस्तानी सियासतदान बल्कि सैन्य अधिकारी भी सुप्रीम कोर्ट के इस फैसले से सकते में हैं.\nक्या बाजवा को नहीं मिल पाएगा 'एक्सटेंशन'?\nदरअसल, पाकिस्तानी सेना प्रमुख जनरल क़मर जावेद बाजवा इसी 29 नवंबर को रिटायर हो रहे हैं. मगर उनके रिटायरमेंट से तीन महीने पहले ही पाकिस्तानी प्रधानमंत्री इमरान खान ने एक अधिसूचना जारी कर बाजवा का कार्यकाल3साल के लिए बढ़ा दिया था. 19 अगस्त 2019 को प्रधानमंत्री कार्यालय ने जनरल बाजवा के सेवा विस्तार को मंजूरी दी थी और इसकी अधिसूचना राष्ट्रपति डॉक्टर आरिफ अल्वी के पास भी भेजी गई थी. राष्ट्रपति ने भी इस पर हस्ताक्षर कर दिए थे.\nसुप्रीम कोर्ट के फैसले से PAK में हड़कंप\nमगर पाकिस्तानी सुप्रीम कोर्ट ने इमरान सरकार के इस फैसले पर सवाल उठाते हुए साफ कर दिया है कि सेनाध्यक्ष के कार्यकाल के किसी भी विस्तार पर कोई भी अधिसूचना COAS यानी चीफ ऑफ आर्मी स्टाफ के मौजूदा कार्यकाल के पूरा होने के बाद ही जारी की जा सकती है. जो 28 नवंबर 2019 के बाद ही मुमकिन है.\nसेना प्रमुख बाजवा को सुप्रीम कोर्ट की नोटिस\nदरअसल, पाकिस्तान में सेनाध्यक्ष की रीअपाइंटमेंट तो मुमकिन है मगर एक्सटेंशन नहीं हो सकता है. और इसीलिए सुप्रीम कोर्ट ने जनरल बाजवा के कार्यकाल विस्तार की अधिसूचना को निलंबित कर दिया है. इसके साथ ही अदालत ने पाकिस्तानी सेना प्रमुख समेत सभी पक्षों को नोटिस जारी किया है. कोर्ट के इस फैसले के बाद बाजवा की कुर्सी खतरे में आ गई है. यानी सरकार अगर बाजवा को सेनाध्यक्ष बनाए रखना चाहती है तो पहले उसे बाजवा के रिटायर होने का इंतज़ार करना होगा और उसके बाद उनकी दोबारा नियुक्ति करके ही ये मुमकिन हो पाएगा.\nमुख्य न्यायाधीश ने खारिज की मांग\nपाकिस्तानी सेना प्रमुख जनरल कमर जावेद बाजवा के विस्तार के खिलाफ सुप्रीम कोर्ट में ये याचिका रायज राही नाम के एक व्यक्ति ने दायर की थी. जिसने बाद में इसे वापस लेने के लिए एक आवेदन भी दिया. हालांकि, मुख्य न्यायाधीश आसिफ सईद खोसा ने वापसी की मांग को खारिज कर दिया. और इसे जनहित के मामले में तब्दील कर दिया.\nकेवल 11 मंत्रियों ने किया समर्थन\nगौरतलब है कि इमरान मंत्रिमंडल में शामिल 25 सदस्यों में सिर्फ 11 ने सेना प्रमुख के कार्यकाल के विस्तार के पक्ष में मत दिया था. जिसे बहुमत का फैसला नहीं कहा जा सकता. जनरल बाजवा पाकिस्तान सेना प्रमुख के पद से 29 नवंबर को रिटायर हो रहे हैं.\nतीन सदस्यों की बैंच ने सुनाया फरमान\nसुनवाई के दौरान पाकिस्तान के सुप्रीम कोर्ट की तीन सदस्यीय बैंच ने कहा कि सिर्फ पाकिस्तान के राष्ट्रपति के पास ही ये शक्ति है कि वो सेना प्रमुख के कार्यकाल को बढ़ा सके. वहीं अटॉर्नी जनरल अनवर मंसूर खान ने अदालत को बताया कि राष्ट्रपति की मंजूरी के बाद ही सेना प्रमुख का कार्यकाल बढ़ाया गया था. साथ ही इसके लिए कैबिनेट ने सारांश को मंजूरी दी थीं.\n14 मंत्रियों ने नहीं दी राय\nइसके जवाब में पाकिस्तानी न्यायाधीश ने कहा कि कार्यकाल विस्तार को 25 कैबिनेट सदस्यों में से केवल 11 ने ही मंजूरी दी थीं. जबकि मंत्रिमंडल के 14 सदस्यों ने गैरमौजूदगी की वजह से कोई राय नहीं दी. सुप्रीम कोर्ट के इस फैसले को सेना प्रमुख जनरल कमर जावेद बाजवा और प्रधानमंत्री इमरान ख़ान के लिए झटके तौर पर देखा जा रहा है.\nइमरान से बाजवा के अच्छे संबंध\nऐसा माना जाता है कि प्रधानमंत्री इमरान ख़ान और जनरल क़मर जावेद बाजवा में बहुत अच्छे संबंध हैं और अगर सुप्रीम कोर्ट बाजवा को हटाने का निर्देश देता है तो ये उनके लिए परेशान करने वाला होगा. जनरल बाजवा नवंबर 2016 में पाकिस्तानी सेना के प्रमुख बने थे. तत्कालीन प्रधानमंत्री नवाज़ शरीफ़ ने बाजवा के हाथों में सेना की कमान दी थी.\nचुनाव में बाजवा ने की थी इमरान की मदद!\nअब सवाल ये है कि नियमों को ताक पर रखकर आखिर इमरान खान जनरल बाजवा के कार्यकाल को बढ़ाने पर क्यों आमादा है. इसे समझने के लिए पिछले साल हुए पाकिस्तानी चुनाव के वक्त में लौटना होगा क्योंकि जिन बाजवा की गुत्थी आज उलझ गई है, उसका सिरा इन्हीं चुनावों से शुरू होता है. जब तमाम सियासी पंडितों की भविष्यवाणियों को दरकिनार करके हुए इमरान खान पाकिस्तान में अपनी सरकार कायम की. और तब उनके साथ कदम ब कदम सेना प्रमुख जनरल बाजवा चल रहे थे.\nक्या बाजवा का कर्ज उतार रहे हैं इमरान!\nऔर ये तो सभी जानते हैं पाकिस्तान में प्रधानमंत्री वही बनता है, जो सेना के मन को भाता है. तब बाजवा इमरान के साथ खड़े थे और अब इमरान बाजवा के साथ खड़े होकर उनका कर्ज़ उतार रहे हैं.\nडरा PAK अब ड्रैगन की शरण में, चीन के जनरल से बाजवा ने की कश्मीर पर बात\nजम्मू में डबल टेरर अटैक! 'लो प्रोफाइल' जनरल बाजवा की 'धमाकेदार' एंट्री\nजनरल जावेद बाजवा ने संभाला पाकिस्तान के सेना प्रमुख का कार्यभार\nजनरल बाजवा के आने के बाद भी फोकस भारत पर ही रहेगा: PAK